«Лойиҳамиз емаган сомсасига пул тўлаяпти» — Алламжонов «Мендирман Жалолиддин» фильми атрофидаги тушунмовчилик ҳақида - Zamin.uz\nМасс-медиа фонди раиси Комил Алламжонов «Мендирман Жалолиддин» фильми атрофидаги гап-сўзлар, хусусан «Ўзбеккино» мансабдорларига нисбатан жиноят иши очилгани юзасидан муносабат билдирди.\n«Ўзбеккино» миллий агентлиги атрофида бўлаётган жанжаллар, можароларга тезроқ барҳам бериш керак. Матбуот таниқли ва истеъдодли режиссёрларимиз фарёдидан тинмаяпти. Гўёки улар дод соляпти-ку, лекин уларни ҳеч ким эшитмаётгандек.\nУларнинг ўзаро тушунмовчиликлари туфайли қандайдир жиноий ишлар очилган ва бунга умуман алоқаси йўқ бизнинг «Мендирман Жалолиддин» лойиҳамиз ҳам қўшилиб қолди. Ваҳоланки, тақдимоти бўлиб ўтган ушбу сериалга на «Ўзбеккино» алоқадор ва на давлат бюджети маблағлари.\nТушунишимча, аввал «Ўзбеккино» бу фильмни суратга олмоқчи бўлган ва маҳаллий компанияга буюртма берган, лекин улар эплай олмаганми, келиша олмаганми, билмадим, факт – лойиҳа бажарилмади. Мен «Ўзбеккино» ва Бош прокуратуранинг кечаги хабарларидан шуни тушундим.\nЭнди кимдир шу лойиҳани амалга оширди, меҳнат қилди. Давлат бюджетдан бир сўм ҳам ишлатмади, ҳомийлар жалб қилинди, энг профессионаллар ишлади. Энг асосийси, зўр лойиҳа бўлди. Лекин энди емаган сомсасига пул тўлаяпти.\nШунақа гаплардан кейин ким ҳам бундай лойиҳаларга қўл ургиси келади? Бир томондан чет эл сериалларини томоша қилиб, қачон ўзимизникилар юқори сифатли тарихий кино, сериаллар ишлар экан, деб дийдиё қиламиз. Биров ишлайман деса, номи қолмай, актёри қолмай ҳар тарафдан тошбўрон қиламиз», – дейди Комил Алламжонов.\nЭслатиб ўтамиз, «Ўзбеккино» миллий агентлиги мансабдор шахсларига нисбатан жиноят иши очилган. Айбланувчилар кимлиги очиқланмаган, улар жуда кўп миқдордаги мулкни ўзлаштириш ёки растрата йўли билан талон-торож қилишда гумонланмоқда.\nБош прокуратура ахборотига кўра, «Ўзбеккино» 2018 йил июнида «Best organaizer» МЧЖ билан «Менман Жалолиддин» номли фильм ишлаш ҳақида дастлабки шартнома тузиб, олдиндан аванс сифатида 533 млн сўм тўлаган. Лекин кейинчалик бу фильмни суратга олиш ишлари «Мендирман Жалолиддин» номи билан, туркиялик ҳамкорлар билан олиб борилгани, уни ишлаб чиқариш харажатлари бюджетдан эмас, балки бошқа ҳомийлар томонидан молиялаштирилгани сабабли, агентлик ажратган маблағлар фильмни ишлаб чиқариш учун сарфланмаган ва бугунги кунда бюджетга қайтарилган.\nМаълум қилинишича, 3 октябрь куни тақдимот маросими бўлиб ўтган «Мендирман, Жалолиддин» фильмини ишлаб чиқарган шахсларнинг жиноят ишига алоқаси йўқ.\nШу йил апрель ойида ўзбек киносига алоқадор жами 109 киши «Ўзбеккино» бош директори Фирдавс Абдухолиқов устидан бош вазирга шикоят киритган эди. Шикоятни имзолаганлар қаторида ҳатто агентлик бош директорининг биринчи ўринбосари Шуҳрат Ризаев, бош директор ўринбосари Низом Маҳмудов, «Ўзбекфильм» директори Фотиҳ Жалолов, Ўзбекистон киноарбоблар уюшмаси раиси Матёқуб Матчонов, Алишер Навоий номидаги киносарой директори Баҳром Ўтанов, «Мультстудия» директори Севара Тўлаганова, «Республика кинофонди» директори Шуҳрат Умаров, шунингдек, Ҳилол Насимов, Жаҳонгир Қосимов, Сарвар Каримов, Абдухалил Мингноров, Акбар Бектурдиев каби режиссёрлар ҳам бор эди.\nСентябрь ойида эса таниқли режиссёр Зулфиқор Мусоқов ҳам Фирдавс Абдухолиқов устидан президентга мурожаат билан чиқди. Агентлик эса айбловларни рад этди. “Замин” янгиликларини “Twitter”да кузатиб боринг\n5-12-2019, 19:47, Маданият\n11-11-2019, 10:57, Маданият\n«Ўзбеккино”га янги бош директор тайинланди\n21-08-2017, 10:38, Маданият\n“Ўзбеккино” МА Бош директорига янги ўринбосар тайинланди\n27-01-2017, 12:15, Маданият


Қуръон тиловат қилишнинг алоҳида одоблари\nЖавоб: Қуръон ўқувчи тиловат одобларига аҳамият бериши лозим. Аввало, қироатда ихлосли бўлиш ва бу билан фақат Аллоҳнинг розилигини талаб қилиш, Қуръон хулқи билан хулқланиш, зеҳнни бир жойга қўйиб, ундаги маъноларни тадаббур қилиш талаб этилади. Қуръон ўқиётганида Аллоҳга қуллик қилаётганини билиши ва Уни кўриб тургандек ўзини ҳис қилиши, Аллоҳ уни кўриб турганини зеҳнига жойлаши лозим.\nҚуръон тиловат қилишни хоҳлаган киши оғзини мисвок ва шунга ўхшаш нарсалар билан тозалаши яхши бўлади. Мисвок арок дарахти шохидан бўлгани яхшироқ. Бошқа нарсалар билан тозалашнинг зарари йўқ.\nҚуръонни хушу-хузуъ ва тадаббур билан ўқиш лозим. Шунда қалб юмшаб, нурга тўлади. Салаф уламоларимиз ичида тадаббур қилиб бир оятни тун бўйи ўқиб чиққанлар бор.


Юрак ишемик кассаллиги ва унинг ассоратларини даволаш протоколлари - Ўзбекистон Республикаси Соғлиқни сақлаш вазирлиги\nЮрак ишемик кассаллиги ва унинг ассоратларини даволаш протоколлари\nЮРАК ИШЕМИК КАСАЛЛИГИ ВА УНИНГ АСОРАТЛАРИНИ ДАВОЛАШ ПРОТОКОЛЛАРИ\n1. Мансуров Аброл Амирджанович Акад.В.Вахидов номли РИХМ юрак ишемик касалликлари бўлими бошлиғи, т.ф.д.\n2. Ахмедов Улуғбек Баходирович Акад.В.Вахидов номли РИХМ юрак ишемик касалликлари бўлими бош илмий ҳодими, т.ф.д.\n3. Ҳалиқулов Ҳусан Газиханович Акад. В.Вахидов номли РИХМ юрак ишемик касалликлари бўлими катта илмий ходими, т.ф.н.\nЮрак ишемик касаллиги ва унинг асорталарини даволаш протоколлари. 4\nЮрак ишемик касаллигини миниинвазив йўллар билан даволаш протоколлари. 11\nХКТ бўйича шифри: ???\nЮрак ишемик касаллиги (ЮИК) – бу юракнинг ўткир ёки сурункали зарарланиши бўлиб, миокардга қон етказилишининг сусайиши ёки тўхташи туфайли коронар томирларда юзага келадиган касаллик ҳисобланади (БЖССТ бўйича таснифи 1959 йил.).\nСтенокардия - клиник синдром бўлиб, кўкрак қафасидаги номуқобиллик ҳисси ва оғриқ билан намоён бўлади. Оғриқлар сиқувчи, эзувчи ҳарактерга эга бўлиб, оғриклар кўпинча туш ортида жойлашиб, чап қўл, бўйин, пастки жағ, эпигастрал соҳага тарқалиши мумкин. Оғриқ жисмоний зўриқиш, совуқда, кўп овқат истеъмол қилинганда, стресс ҳолатларда кучайиб, тинч ҳолатда ва тил остига нитроглицерин қабул қилинганда мазкур оғриқлар бир неча сония ичида ўтиб кетиши кузатилади.\nШифохонага ёткизишга кўрсатмалар:\nМедикаментоз даволашга қарамасдан стабил стенокардия юқори функционал синфларининг сақланиши.\n1. Зўриқиш стенокардияси:\n1.1. Илк бор пайдо бўлган.\n- хуружлар пайдо бўлган даврдан бошлаб бир ой муддатдан кам бўлганда.\n- касаллик давомийлиги бир ойдан ортганда.\n- жисмоний зўриқишга мос келувчи оғриқ хуружлари\n- касаллик оғирлик даражасининг функционал синфи кўрсатилади (I-IV ФС)\n- тезлик, узунлиги ва кучи бўйича хуружни ўсиши\n- ↓ жисмоний зўриқишни ўтказиши\n- ↓ нитроглицерин эффективлиги\n2. Ўз ўзидан пайдо бўлувчи стенокардия\n- хуружлар миокардни О2-га мухтожлиги фактори билан алоқаланмаган, кўпинча бир вақтда.\n- хуруж маълум, узоқ кечувчи, нитроглицерин билан қоплаш пасаяди\n- ↓SТ/Т хуруж пайтида\nПринцметал стенокардияси (вазоспастик, вариантли)\n- Хуружлар кўпинча тинчлик пайтида ёки жисмоний зўриқиш пайтида, эрталабки, лекин кундузги ёки кечки соатларда эмас.\n- кальций антагонистлари ва нитратларни қопловчи ва профилактик эффекти\n- ↑SТ хуруж пайтида\nСТАБИЛ ЗЎРИҚИШ СТЕНОКАРДИЯСИНИНГ ТАСНИФИ (Канада)\nФК I – оддий жисмоний иш чегараланмаган, хуружлар кучли жисмоний зўриқишлар пайтида пайдо бўлиши, узоқ муддатли, тез маромда ↑ жисмоний зўриқишлар (ВЭП): W > 600 кгм/мин.\nФК II - жисмоний иш камгина чегараланган, хуруж ўртача пиёда юришда (80-100 қадам/мин), тўғри йўлда > 500 м, зинадан чиқишда > 1 этаж пайдо бўлиши\nW=450-600 кгм/мин, бўсага=210-277\nФК III – Жисмоний ишни чегараланиши, хуруж ўртача пиёда юришда (80-100 қадам/мин) тўғри йўлда 100-500м, зинадан чиқишда 1 этажга пайдо бўлиши W=300 кгм/мин, бўсаға=151-210\nФК IV - Жисмоний ишни қаттиқ чегараланиши, хуруж ўртача пиёда юришда <100м, асабийлашишда пайдо бўлиши.\nОғирлик даражасини бахолаш критерийлари.\nЮрак-қон томирлари касалликларини аниқлаш учун эпидемиологик тадқиқотлар бир нечта моделларни тавсия этади.\nХавф кўрсаткичларини кейинги усуллар билан аниқлаш мумкин.\nБиологик детерминантлар ва факторлар:\nгенетик фактор, дислипидемия, гипертензия, глюкозага турғунлик, қандли диабет ва семизлик пайдо бўлишига олиб келувчи.\nАнатомик, физиологик ва метаболик (биохимик) хусусиятлар:\nсемизлик ва ёғни организмда жойлашиши;\nЮИКка олиб келиши мункин бўлган узини тутиш (бихевиорал) факторлар:\nсемизлик, ЮИК ривожланиш фактори;\nкам ҳаракатланиш ёки ҳаддан ташқари жисмоний зўриқиш;\nспиртли ичимликлар истеъмол қилиш;\nкоронар томирларни зарарланишига олиб келувчи хаёт тарзини кечириш.\nЮрак коронар касаллигини ва бошқа юрак-қон томирлар касаллигини пайдо бўлиш эхтимоллиги ушбу хавф омилларини миқдори ва кучи билан ортиб боради.\nШикоятлар ва анамнез:\nСтабил стенокардиянинг асосий симптоми – тўш соҳасидаги дискомфорт ёки босувчи, қисувчи оғриқлар ва чап қўлга, бўйинга, жағга, эпигастрал соҳага тарқалувчи оғриқлар.\nКўкрак қафасидаги оғриқларга олиб келувчи асосий факторлар: жисмоний зўриқиш – тез пиёда юриш, тепаликка ёки зинага чиқиш, оғир нарсалар кўтариш; артериал қон босими кўтарилганда; совқатганда; кўп овқат истеъмол қилганда; эмоционал стресс. Кўпинча оғриқлар 3-5 мин. дам олгандан ёки нитроглицеринни сублингвал истеъмол қилгандан кейин ўтиб кетади.\nЛаборатор текширишларни минимал рўйхати.\n1. УҚТ(умумий қон тахлили)\n2. УСТ(умумий сийдик тахлили)\n3. Қондаги қанд миқдори\n4. Қондаги креатинин миқдори\n5. Умумий оқсил\n7. Қон электролитлари\n8. Қоннинг липид спектри\n10. ИФА вирусли гепатитга маркер (коронарографиядан олдин)\n3. Кўкрак қафаси органларини рентгенографияси\n4. ЭФГДС (агар керак бўлса)\n5. ЭКГ зўриқиш пайтида (ВЭМ, тредмил-тест)\n6. Стресс-ЭхоКГ (агар керак бўлса)\n7. Кунлик юрак фаолиятини мониторлаш: ЭКГ, Холтер бўйича (агар керак бўлса)\nX коронар синдром\nКлиник манзара учта белгиларга асосланади:\n- жисмоний зўриқиш пайтида пайдо бўлаётган типик стенокардия;\n- жисмоний зўриқишда ёки бошқа стресс-тест пайтида ЭКГни манфий натижаси (ЭКГда ST сегментини депрессияси, сцинтиграммада миокард перфузиясининг дефекти);\n- КАГда коронар артерияларнинг меъёрдалиги.\nШифохонага ётишга курсатмалар.\nАорто-коронар шунтлаш операциясига кўрсатмалар\nЮрак ишемик касаллигини даволаш бир нечта қонунга асосланади:\n- юрак қон томирларини проксимал тромботик окклюзияси миокард инфарктининг (МИ) сабаби ҳисобланади;\n- тўсатдан пайдо бўлган ва давомий юрак қон томирлари окклюзиясидан кейин юрак миокардида қайталанмайдиган некроз вужудга келади (кўпинча бу жараён 3-4 соат давомида якунланади, кўпи билан 6 соатгача);\n- Миокард инфарктининг кенглиги юрак чап қоринчаси функциясининг муқобил детерминанти бўлиб хисобланади.\n- Юрак чап қоринчасининг функцияси ўз навбатида касалхона даври ва касалхонадан чиқарилгандан кейинги узоқ даврлардаги ўлим кўрсаткичининг асосий детерминанти хисобланади\nАнгиопластика ва стентлаш муолажаларини қўллаб бўлмаганда (чап узоқ тож томирининг стенози, коронар томирларининг кўплаб диффуз зарарланиши ва кальцинози) бу вазиятларда операция тавсия этилади:\nI гурух операцияга кўрсатма.\nРефрактер стенокардия ва катта хажмли ишемияланган миокард билан беморлар:\n- III-IV ФК cтенокардия, медикаментоз терапияга рефрактерлик;\n- ностабил стенокардия, медикаментоз терапияга рефрактерлик.\n- ангиопластика ва стентлашдан кейинги ўткир ишемия ёки гемодинамикани ностабиллиги;\n- кўкрак қафасидаги оғриқлар бошлангандан 4-6 соат ичида ривожланган бошланувчи миокард инфаркти;\n- планли абдоминал ёки қон томирлар операцияларидан олдин стресс тестнинг мусбатлиги;\n- ўпканинг ишемик шиши.\nII гурух операцияга кўрсатма.\nЯққол стенокардия ва рефрактор ишемия билан касалларда операция узок муддатлардаги яхши натижаларга олиб келади.\nБу натижага миокард инфарктини олдини олганда, яни чап қоринча насос функциясини сақлаб қолинганда эришилади.\nУшбу операция чап қоринча функцияси бузилган ва медикаментоз терапия ноэффектив бўлган холларда бажарилади:\n- Чап коронар ўзак артерияни стенози >50%;\n- учтомирли зарарланиш, кискариш фракцияси <50%;\n- учтомирли зарарланиш, кискариш фракцияси >50% ва яққол кўринадиган ишемия.\nIII гурух операцияга кўрсатма.\nЮракда бажариладиган операция режалаштирилганда аортокоронар шунтлаш операцияси иккинчи даражали бўлиб хисобланади:\n- Клапанларда бажариладиган операция, миосептэктомия ва бошқалар;\n- Миокард инфарктидаги механик асоратлари бўйича операцияларда қўшимча аралашувлар (чап қоринча аневризмаси, постинфаркт қоринчалараро тўсиқ нуқсони).\n- Кутилмаган ўлим хавфи билан кузатиладиган коронар артерияларининг аномалияси (томирлар аорта ва ўпка артериялар орасида ўтади);\n- Америка Юрак Ассоциацияси ва Америка Кардиологлар Колледжи операцияга кўрсатмаларни операция самарадорлигининг I-III синфига қараб таққосланади.\nЮрак ишемик касаллигини замонавий даволаш концепсияси Европа кардиологлар жамияти тавсияларига асосланган ва кейинги пунктлардан иборат:\nA.\tAspirin and Antianginal therapy (аспирин ва антиангинал дориларни қўллаш);\nB.\tBeta-blocker and Blood pressure (β-блокаторлар қўллаш ва артериал қон босимини нормаллаш);\nC.\tCigarette smoking and Cholesterol (чекишни тўхтатиб холестерин миқдорини камайтириш);\nD.\tDiet and Diabetes (пархез ва қандли диабетга қарши курашиш);\nE.\tEducation and Exercise (ўқитув программалари ва жисмоний тарбия).\nСтабил стенокардияни даволаш ҳаёт сифатини яхшилашга (касаллик симптомларини камайтириш), коронар қон томирлари салбий ўзгаришларини олдини олишга (миокард инфаркти, ностабил стенокардия, тўсатдан ўлим) ва беморлар ҳаёт давомийлигини узайтиришга йўналтирилган бўлиши керак.\nЮИК сурункали формаларининг фармакологик давоси қуйидаги препарат гуруҳларини ўз ичига олади:\n1.\tЛипидлар миқдорини камайтирадиган (антиатеросклеротик) препаратлар — статинлар, фибратлар, никотин кислотаси, смола, ёғ кислоталарини камайтирувчи препаратлар.\n2.\tАнтитромбоцитар препаратлар — ацетилсалицил кислота, клопидогрель, варфарин, IIβ/IIIα рецепторлари блокаторлари.\n3.\tГемодинамикага таъсир қилувчи антиангинал препаратлар — β-блокаторлар, кальций каналлари блокаторлари ва нитратлар.\n4.\tМетаболик препаратлар — триметазидин, ранолазин.\nАгар стабил стенокардияни даволашдаги турли хил препаратларнинг қўлланилишини исботланганлик даражаси тўғрисида маълумот келтирсак, улар қуйидагича кўринишга эга: IА исботланганлик синфига - холестерин миқдорини камайтирувчи ва аспирин; IIВ исботланганлик синфига - β-блокаторлар, кальций антогонистлари ва таъсир қилиш даври узайтирилган нитратларни киритиш мумкин. Аниқлик киритиш керакки, антиангиал препаратларнинг стабил стенокардия билан оғриган беморларнинг ЮИК охирги босқичларига таъсирини ўрганишга қаратилган изланишлар унчалик кўп эмас. Изланишларнинг кўпчилиги миокард инфарктини ўтказган касалларда олиб борилган, олинган маълумотлар эса стабил стенокардия билан оғриган беморларда қўлланилган. Исботланганлик тўғрисидаги маълумотлар триметазидин ва ринолазин бўйича мавжуд, лекин бизнинг давлатимизда фақат триметазидин рўйхатдан ўтказилган.\nСтабил стенокардияни даволашда қўлланиладиган медикаментоз препаратларга шунингдек АПФ ингибиторлари – рамиприл ва периндоприл (HOPE, EUROPA), Коранар томирлар атеросклерози ривожланишида холестериннинг нормал даражаси ҳам юқори даражада хавфлилиги аниқланганда гиполипидемик препаратларни буюришга ёндошув бутунлай ўзгартирилди. Бунга сабаб ЮИК билан оғриган беморларнинг 35 фоизи холестериннинг юқори кўрсаткичига эга эмас, бу ҳолат таркибида кўп миқдорда атероген қисмлар (аполипопротеин В и ЗПЛП) сақлаган дислипопротиенемия билан таърифланади.\nИзланишлар натижаси кўрсатганидек (AFCAPS / TexCAPS, WOSCOPS, 4S, CARE, LIPID, MIRACL, AVERT), статинларнинг қўлланилиши коранар ўлимни 25-40% га, ишемик ҳолатлар ривожланишини 26-36% га камайишига олиб келади.\nБугунги кунда розувастатин самаралироқ ҳисобланади. Ловастатин ва симвастатин яхши натижаларга эришган. Правастатин кам самарага эга. Симвастатинга энг кўп изланишлар қаратилган.\nСтатинлар билан даволашнинг энг хавфли асорати – рабдомиолиз. Статинлар қаъбул қиладиган беморлар орасида унинг учраш ҳолатлари йилига ҳар 1 млн. Беморнинг 4 тасида кузатиш мумкин.\nКоронар хавфга нисбатан статинларнинг клиник изланишлари натижаларидан қуйидаги хулосага келишимиз мумкин: ЮИК исботланган беморларга улардаги холестерин миқдоридан қатъий назар статинлар буюрилиши зарур. Липидлар миқдорини камайтирувчи препаратларни бундай беморларга буюрилмаслиги – врач хатоси ҳисобланади.\nАтеросклерозга қарши таъсирга эга препаратларга қоннинг липид спектрига таъсир қилмайдиган баъзи препаратлар ҳам киради. Экспериментал ва тасодифий клиник тадқиқотларда АПФ ингибиторлари - рамиприл (НОРЕ,1999), периндоприл (EUROPA, 2003) ва кальций каналлари блокаторлари — амлодипин (PREVENT, 1999), лацидипин (ELSA, 2002) нинг таъсири натижасида атеросклеротик жараённинг тўхташи ва унинг асоратлари учраш частотаси сусайиши исботланган.\nҲозирги кунда атеросклеротик пилакчаларни стабиллашга қаратилган перспектив ёндошувга ген терапия усулларини киритиш мумкин. Бу усул тўқималар металлопротеиназа ингибиторлари экспрессиясини кучайтириш, тегишли м-РНК блоклаб ядровий k B омилини ишлаб чиқарилишини камайтириш, NO-синтетаза, простациклинсинтетаза, тўқима тромбопластини ингибитори маҳсулотлари экспрессиясини кучайтиришга йўналтирилган.\nАнтитромбоцитар препаратлар орасида ЮИК билан оғриган беморлар учун ацетилсалицил кислотаси олтин стандарт бўлиб қолмоқда. 19 185 та ЮИК билан оғриган беморларда ўтказилган CAPRIE (1996) тадқиқотида клопидогрель аспиринга қараганда юрак-қон томир, миокард инфаркти, инсульт билан боғлиқ ўлимни камайтирган (8,7% га), шунингдек, беморлар бу препаратни яхши кўтарадилар. Ушбу препаратнинг камчилик томони унинг юқори нархи ҳисобланади, шу сабабли ҳатто ривожланган давлатларда ҳам аспирин кенгроқ қўлланилади. Аспирин ва клопидогрельни буюришга қарши кўрсатмалар мавжуд бўлса варфаринни қўллаш мумкин.\nТез – тез ангиоз хуружлар учрайдиган беморларга нитратлар буюрилиши зарур. Шуни ёдда тутиш керакки, ЮИК билан оғриган беморларда худди АГ мавжуд беморлардаги каби критик кардиаль ҳолатлар – ўтиб кетувчи ишемия, фатал бўлмаган миокард инфаркти, тўсатдан коранар ўлимларнинг кўпроқ хавфли даври бўлиб соат 6 дан 12 гача бўлган оралиқ ҳисобланади. Стенокардия хуружи хавфи эрталабки вақтда (соат 9 дан 12 гача) 3 марта кўпроқ, ҳамма хуружларнинг 50% и ўриндан тургандан сўнг 6 соат ичида рўй беради (ESCVA тадқиқоти). Шунинг учун таъсир давомийлиги узайтирилган нитратлардан буюриш мақсадга мувофиқ, мисол учун изосорбидда мононитрат (Оликард ретард). Унинг плазмадаги концентрацияси сутка давомида терапевтик дозадан пастга тушмайди.\nЮИК ни даволашда алоҳида ўринни АПФ ингибиторлари эгаллайди.\nСтабил стенокардиянинг медикаментоз давоси принциплари ҳозирги кунда қуйидаги исботланган фактларга асосланган:\nантиангиал препаратлар касаллик симптомларини камайтиради ёки йўқотади;\nкомбинирланган антиангинал терапия монотерапияга қараганда самарадорли;\nўткир ишемик эпизодларни аспирин (SAPAT 92), β-блокаторлар (APSIS, 1996), статинлар (LIPID 98, CARE 96, 4S 94), ингибиторлар АПФ (HOPE 2000, EUROPA 2003) олдини олади;\nантиангиал препаратларни қўллаганда ҳаёт давомийлигини узайтириш қўшимча исботларни талаб қилади (CAMELOT, ACTION, IONA).\nКоронар шунтлашга қўйидаги кўрсатмалар бор: прогнознинг яхшиланиши ва симптомларнинг камайиши. Ўлим сони камайиши ва миокард инфаркти ривожланиш хавфи аниқ исботланмаган. Магистрал коранар артериялар ва уларнинг бирламчи қатор катта тармоқлари шунтланиши мумкин. Ўтказилган миокард инфаркти операцияга қарши кўрсатма ҳисобланмайди, шунингдек постинфаркт стенокардия мавжуд бўлганда ҳам 4-6 ой кутмасдан оператив муолажани ўтказиш тавсия этилади. Миокард реваскуляризацияси ҳажми ишлаб турган миокардни қон билан таъминлаётган шикастланган артериялар сони билан аниқланади. Алоҳида таъкидлаш керакки ҳар бир ишемияланган зона реваскуляризация қилиниши керак. Бунда постинфаркт кардиосклероз зонаси қон айланишини тиклаш мақсадга мувофиқ ҳисобланмайди. Коранар шунтлашнинг қониқарли натижаларига қарамасдан операциядан кейинги 8-10 йил давомида 20 – 25% беморларда стенокардиянинг қайталаниши кузатилади. Кўпроқ стенокардиянинг қайталаниши натив коранар тўрда атеросклероз ривожланиши ва аутовеноз шунтларда de novo шикастланишлар шаклланиши туфайли содир бўлади. Бу ҳолат шунт ички бўшлиғининг стенозланишига ва облитерациясига олиб келади. Юқорида айтилган процессга асосан қуйидаги хавф омилларига эга беморлар мойиллар: АГ, ҚД, гиперхолестеринемия, чекиш, семизлик. Бунақа беморлар коронар ангиопластика (натив коранар тўр ёки шикастланган шунтлар) га ва қайта коронар шунтлаш операциясига номзодлар бўлиб қаралади. Коронар шунтлашни амалга оширишда ёндош касалликлар мавжудлиги ва оғирлиги, беморнинг ёши, беморнинг ижтимоий фаоллиги ва беморнинг операцияга нисбатан тайёргарлиги каби омиллар аҳамиятга эга. Коронар шунтлаш операциясини ўтказишнинг ижобий ҳал этилиши беморда гемодинамик аҳамият касб этган чап коронар артерия шикастланиши (стеноз 50% дан катта), барча 3 та коронар томирларнинг проксимал сегментларидаги стенозланиш ёки чап коронар артерия олдинги қоринчалараро тармоғининг проксимал сегментидаги ўзгаришларни чақирган бошқа ҳолатларга боғлиқ. Юқоридаги шартларни ўз ичига олган ҳолатларда беморда ЮИК белгилари сезиларли даражада бўлмаса ҳам оператив давода медикаментоз давога нисбатан юқори натижаларга эришилиши мумкин. Таъкидлаш жоизки, стабил стенокардия оғриқсиз миокард ишемиясидан азият чекаётган беморларда коронар шунтлашга кўрсатма бўлиб қуйидаги ҳолатларни киритиш мумкин: ўтказилган тўсатдан ўлим ҳолати ёки қоринчалар фибрилляцияси, ёки шунингдек турғун қоринчалар тахикардияси. Аҳамиятли даражадаги чап қоринча функцияси бузилиши (ФВ<35%, ЧҚ диастола даври сўнгидаги босими > 25 мм сим.уст.) клиник манифестланган қон томир бузилишлари мавжуд бўлганида хирургик давонинг, шунингдек медикаментоз давонинг ҳам оқибатларини ёмонлашувига олиб келади.\nЮрак ишемик касаллигини миниинвазив усул билан даволаш протоколи.\nЮракда бажариладиган операцияларнинг янги услублари ривожланишда давом этмоқда. Ушбу усул жаррохларга операцияни эффектив ва осон бажаришга имкон беради ва сунъий қон айланишсиз операцияни бажаришга имкон яратади.\n2.\tГоспитализацияга кўрсатма:\nМиниинвазив усулини кўпинча бир ёки икки коронар томирларини зарарланганда қўлланилади.\n3.\tКлиник классификация:\n- жисмоний зурикишга мос келувчи огрик хуружлари\n- хуруж маълум, узоқ кечувчи, НГ билан қоплаш пасаяди\n- Хуружлар кўпинча тинчлик пайтида ёки жисмоний зўриқиш пайтида, эрталабги, лекин кундузги ёки кечги соатларда эмас.\nСТАБИЛ ЗЎРИҚИШ СТЕНОКАРДИЯСИНИНГ КЛАССИФИКАЦИЯСИ (Канада)\nФК II - жисмоний ши камгина чегараланган, хуруж ўртача пиёда юришда (80-100 қадам/мин), тўғри йўлда > 500 м, зинадан чиқишда > 1 этаж пайдо бўлиши\nФК III – Жисмоний ишни чегараланиши, хуруж ўртача пиёда юришда (80-100 қадам/мин) тўғри йўлда 100-500м, зинадан чиқишда 1 этажда пайдо бўлиши W=300 кгм/мин, бўсага=151-210\nФК IV - Жисмоний ишни қаттиқ чегараланиши, хуруж ўртача пиёда юришда < 100 м, асабланишда пайдо бўлиши\n4.\tОғирлик даражасини бахолаш критериялари.\nЮрак-қон томирлари касалликларини классификациялаш учун эпидемиологик тадқиқотлар бир нечта моделларни тавсия этади.\nХаф кўрсаткичларини кейинги усуллар билан классификациялаш мумкин.\nгенетик фактор, дислипидемия, гипертензия, глюкозага турғунлик. қандлий диабет ва семизлик пайдо бўлишига олиб келувчи.\nЮИКка олиб келиши мумкин бўлган узини тутиш (бихевиорал) факторлар:\nСпиртли ичимликлар эстеъмол қилиш;\nКоронар артерияларни касаллика олиб келувчи хаёт тарзи.\nЮрак коронар касалигини ва бошқа юрак-қон томирлар касаллигини пайдо бўлиш эҳтимоллиги ушбу хавф омилларини миқдори ва кучи билан ортиб боради.\n5.\tДиагностик критериялар\n6.\tЛаборатор текширишларни минимал рўйхати.\n7.\tДифференциал диагностика\n8.\tШифохонага ётишга кўрсатмалар.\nМиниинвазив аорто-коронар шунтлаш операциясига кўрсатма\nМиниинвазив кўриш қўлланилади:\n- битта коронар артерия зарарланганда\n- иккита коронар артерия зарарланганда\n- ЮИКги мавжуд беморларда семиришнинг 2-3 даражаси билан кечганда\n- Оғир ёндош касалликларда, сунъий қон айланишни ўказишни иложи бўлмаганда (Жигар ва буйрак касалликларида, қандли диабет, уйқу ва буйрак артерияларни стенозли зарарланишда).\nМиниинвазив услубларни кейнги турлари бор:\n- Пастки мини стернотомия\n- Мини торакотомия\n- Эндоскопик услуб.\n9.\tОператив даволлаш.\nПастки мини стернотомия – кесилган жой узунлиги 10 сантиметргача, ханжарсимон ўсиқни дистал қисмидан бошлаб 3 қовурғалар оралиғигача (тўш суягида T ёки Г– симон кесма). Ушбу йўл билан иккита маммар артерияларни ажратиб олса бўлади ва юракни олдинги ва орқа қисмига дистал анастомоз қўйса бўлади.\nМини стернотомия услубини устунлиги:\n1) экстракорпорал қон айланишни таъсирини олиб ташлаш;\n2) камроқ жарохатланиш ва асоратларни камроқ пайдо бўлиши;\n3) интра- ва постоперацион даврда кам қон йўқотиш;\n4) стационарда ўтказилган кунларнинг қисқариши;\n5) нисбатан даволаниш нархининг камайиши;\n6) оғир касалларда қўланилиши: чап қоринча қисқариш фракцияси паст бўлганда, оғир ёндош касалликларда.


Халқаро ташкилот Бокуни арман асирларни қийноққа солганларни жазолашга чақирди\n18 май 2022, Тошкент вақти: 22:14\nАрманистон. 46 яшар Люсине Маргарян ўтган йилги Озарбайжон-Арманистон урушида бедарак йўқолган аскар ўғли Хайкнинг суратини ушлаб турибди. 2021, 7 март.\nHuman Rights Watch (HRW) ташкилоти Озарбайжондан Тоғли Қорабоғда яқинда содир бўлган можаро давомида асир олинган арман аскарлари қийноққа тутилгани ҳақидаги иддаоларни зудлик билан ўрганиб чиқишга, қийноқ қўллаганларни жазолашга чақирди.\nОзарбайжон қўшинлари “қўлга туширганда ёки турли ҳибсхоналарда қўриқлаётганда” арман аскариларини қийноққа солган ва бешафқат, таҳқирловчи муносабатда бўлган, дейди 19 март куни эълон қилинган баёнотида АҚШда жойлашган халқаро инсон ҳуқуқлари ташкилоти.\nБаёнотда Озарбайжондан можаро давомида асир олинган ҳарбийлар ва оддий фуқароларни зудлик билан озод қилиш ҳамда охирги марта Озарбайжон тутқунлигида кўринган шахслар ҳақида маълумот бериш сўралган.\n“Ҳибсга олинган армани аскарларни қийноққа тутиш ва таҳқирлаш ниҳоятда ярамас иш ва уруш жиноятидир”, дейди ташкилотнинг Европа ва Марказий Осиё бўйича директори Хью Уильямсон.\n“Шунингдек, Озарбайжон охирги марта унинг тутқунлигида кўрилган армани аскарлари ҳақида маълумот бермаётгани одамни хавотирга солмоқда”, дейди Уильямсон.\nHRW суҳбатлашган тўрт собиқ асир улар Озарбайжон ҳибсида “давомий ва такрорий” калтакларга дучор бўлганини айтган.\n“Бирига ўткир сих тиқишган, иккинчисини электрошок билан қийнашган, яна бирини зажигалка билан ёндиришган. Улар абгор шароитда, илк кунлари деярли сувсиз, овқатсиз сақланган”, дейилади баёнотда.\nHRW шунингдек ижтимоий тармоқларга қўйилган бир қатор видеоларда озарбайжонлик зобитлар уруш асирларига қўпол муносабатда бўлаётгани акс этганини айтмоқда.\nБМТ Тоғли Қорабоғ можароси асирларини «зудлик билан» озод қилишга чақирди\nТашкилот мана шундай видеоларнинг 20 тасини, жумладан видеога тушиб қолган асирларнинг ўзи ёки оиласи билан суҳбатлашиш орқали ҳақиқийлигини тасдиқлаб олишга муваффақ бўлган.\nАсирлар ҳамон қийноқларга тутилаётганидан хавотирда бўлаётган HRW ташкилоти Озарбайжон ҳукуматидан “тутқунларни халқаро инсон ҳуқуқлари ва ва гуманитар ҳуқуқ нормаларида кўзда тутилган ҳимоя билан, жумладан қийноқ ва таҳқирловчи муносабатдан ҳоли бўлишни таъминлашни” сўраган.\nАрманистон ва Озарбайжон ўртасида ўт очишни тўхтатиш тўғрисидаги битим ўтган йилнинг ноябрида имзоланганди. Битим шартларига кўра, Арманистон Тоғли Қорабоғнинг бир қисми ҳамда Озарбайжонга қараган етти туман устидан назоратни Боку тасарруфига топширган. Битимда уруш асирлари ва бошқа тутқунлар билан алмашиш ҳам кўзда тутилган.\nОзарбайжон қўлида сақланаётган армани асирларнинг сони ҳамон номаълум.\nФевраль охирларида Арманистон Озарбайжонда сақланаётган 240 нафар уруш асирлари ва оддий фуқаролар тақдирини ҳал қилиб беришда ёрдам сўраб Европа инсон ҳуқуқлари маҳкамасига мурожаат қилган эди. Арманистоннинг айтишича, шулардан 69 нафари қайтарилган. Озарбайжон ўз навбатида барча уруш асирларини Арманистонга қайтарганини, фақатгина 60 нафар инсон терроризм айбловлари билан ҳамон тергов қилинаётганини айтган.\nHRW на Баку, на Ереван иддаоларини тасдиқлай олганини билдирган.\nТоғли Қорабоғ жаҳон ҳамжамияти томонидан Озарбайжон ҳудуди сифатида тан олинган. Аммо 1990 йиллардаги уруш ортидан ҳудудни ва унинг атрофидаги ерларни этник арман кучлари назорат қилиб келаётган эди.\nОзарбайжон Тоғли Қорабоғ масаласида Арманистон устидан Европа судига шикоят қилди\nТоғли Қорабоғ: Чегара оша савдо ўрнини нафрат ва қўрқув эгаллади\nОзарбайжон ва Арманистоннинг янги чегарасини белгилаш жараёни танглик келтириб чиқармоқда\nБоку ва Ереван транспорт қатнови ва иқтисодий алоқаларни тиклашга келишиб олишди


Йўқолган учқичдан ҳануз дарак йўқ\n26 июн 2022, Тошкент вақти: 10:24\nБразилия қирғоқларида душанба куни йўқолиб қолган Air France ширкатига тегишли йўловчи самолётни қидирув ишлари ҳануз давом этмоқда.\nИккинчи кунга ўтган бу қидирув ишларида Франция, Испания, Бразилия ва Сенегал самолётлари ва ҳарбий кемалари иштирок этмоқда. Ҳозирча учқичга нима бўлганини аниқлашга ëрдам берадиган бирор далил топилмади. Учқич¸ кучли шамол ва яшинлар зонасига киргач¸ у билан алоқа узилиб қолган ва шу боис мутахассислар самолëтнинг яшинга чалингани ëхуд шамол оқибатида океанга қулаганини тахмин қилмоқдалар.\nАэробус 330 русумли учқич душанба куни Рио Де Жанейродан Парижга йўл олгач, радар кузатувидан йўқолиб қолди.\nАтлантика океани устида йўқолган самолёт бортидаги 228 йўловчи ва экипаж аъзоларининг кўпчилигини Бразилия фуқаролари ташкил этади. Айни пайтда¸ учқич борида 32 мамлакат фуқаролари бўлгани айтилмоқда.


Олма-ота 2022 йилги қишки Олимпия ўйинларига расман даъвогар - BBC O'zbek\nОлма-ота 2022 йилги қишки Олимпия ўйинларига расман даъвогар\nФото муаллифлик ҳуқуқи Almaty2022.org\nХалқаро Олимпия Қўмитаси, IOC нинг маълум қилишича, Қозоғистоннинг Олма-ота шаҳри Осло ва Пекин билан бир қаторда 2022 йилги қишки Олимпия ўйинларини ўтказиш учун расман номзод шаҳарлар қаторига киритилди.\nХалқаро Олимпия Қўмитаси президенти Томас Бахнинг матбуот анжуманида билдиришича, "Ижроия қўмитаси Осло, Пекин ва Олма-отани 2022 йилги Қишки Олимпия ўйинлари учун расман номзод шаҳарлар сифатида танлаб олди".\nСтокголм, Краков ва Львов шаҳарлари ҳам дастлаб Қишки ўйинларни ўтказиш учун ариза бергандилар, лекин кейинчалик аризаларини қайтариб олганлар.\nОлимпия Қўмитаси баёнотида айтилишича ҳозирда расман рўйхатга киритилган шаҳарлар ўзларининг бетакрор шарт-шароитларидан келиб чиқиб, Ўйинларни ўтказиш учун ўзига хос режани тақдим этишлари талаб қилинганди.\nБаёнотда қайд этилишича, Олма-ота Ўйинларни ўтказиш билан шаҳарни Марказий Осиёнинг спорт, туризм ва анжуманлар марказига айлантириш режасини тақдим этган.\n"Ижроия Қўмитаси ҳар шаҳар томонидан тақдим этилган Ўйинлардан кейин мерос қолувчи қадриятлар ғоясини хушнудлик билан қабул қилган ва уларнинг Олимпия ўйинларини ўтказиш интилишларини қўллаб-қувватлашда давом этади", деди IOC Президенти.\nIOC шунингдек, Ўйинларни ўтказувчи келгуси манзил ажратилган маблағ доирасида қола билиши, ёки Сочидаги Олимпия ўйинларида бўлганидек ҳатто молиявий фойда келтиришига умид билдирган.\nЭндиликда номзод шаҳарлар 2015 йил январ ойига қадар Олимпия Ўйинларини ўтказишнинг муфассал лойиҳасини тақдим этишлари керак бўлади.\nIOC га кўра, ҳар бир Олимпия Ўйинларини ўтказиш учун молиявий кўмак беради, лекин Миллий Олимпия Қўмиталари маблағнинг аксар қисмини шахсий манбалардан оладилар.\nМасалан, Сочидаги Қишки Олимпия Ўйинларини ўтказиш учун Қўмита ҳаммаси бўлиб 750 миллион америка долларида маблағ ажратган.\nСочидаги Ўйинлар учун масъул "Олимпстрой"нинг маълум қилишича, Қишки Олимпия Ўйинларини ўтказиш учун ҳаммаси бўлиб 45 миллиард америка долларига тенг маблағ сарфланган ва бу Олимпия Ўйинлари тарихидаги энг "қимматга тушган" ўйин сифатида кўрилмоқда.


Адолатни мадҳ этиб... | "Адолат" СДП\nАдолатни мадҳ этиб...\nЎзбекистон “Адолат” СДП Бухоро вилоят Кенгаши томонидан Пешкў туманидаги Афшона тиббиёт коллежида партиянинг 25 йиллиги муносабати билан маданий-маърифий тадбир ташкил этилди. Унда партиянинг вилоят, туман ва шаҳар Кенгаши ходимлари, фаоллар, ёшлар иштирок этишди. Эрта тонгдан тадбирга қадам ранжида қилган меҳмонлар партия ходимлари билан бўлган суҳбат жараёнида бугунги кунда партиянинг қўлга киритган натижалари, ютуқлари хусусида суҳбатлашишди.\nТадбирда сўзга чиққанлар партия ходимлари ва фаолларини 25 йиллик муборак кун билан табриклади. Партиянинг вилоятдаги ўрни ва ролининг ошиб бораётганлиги, бухороликларга партия ғоялари янада яқин бўлганлиги алоҳида эътироф этилди.\nТаъкидлаш жоизки, 25 йил давомида партия ходимлари ҳамда депутатларнинг ташаббуси халқ манфаатлари йўлида хизмат қилишга улгурди. Айниқса, ҳар қандай ўрганилган муаммога ижобий жиҳатдан қаралди, амалий натижалар шунчаки рақамлар билан эмас, балки аниқ кўриниш билан бўй кўрсатди.\nТадбирда сўзга чиққан партия вилоят Кенгаши раиси Мақсуд Ҳамидов 25 йиллик фаолият, хусусан, сўнгги уч йилда партия вилоят Кенгаши томонидан эришилган натижалар, ютуқлар хусусида тўхталиб ўтди.\nПартия вилоят, туман ва шаҳар Кенгаши фаолияти ҳақидаги тақдимот барчанинг дунёқарашини кенгайтирди. Улар ушбу тақдимот орқали партия фаолияти ҳамда депутатлик корпуслари билан яқиндан танишишди.\n— Партия бугун халқ орасида танилди. Минглаб қилинган тарғибот тадбирлари, олиб борилган ўрганишлар ўзининг натижасини кўрсатди. “Адолат” халқ қалбига адолат уруғини сочди, адолатни ҳис этишида кўмак бўлди. Йигирма беш йил давомида партиянинг ҳақиқий номини жамият ҳаётида кўрсата олганлигини ҳис этдим, - дейди партиянинг фаол аъзоси Бахтиёр Жабборов.\nТадбир давомида партия шиорлари асосида Ёш адолатчилар қаноти томонидан қилинган саҳнавий чиқишлар йиғилганларнинг кўнглига адолат туйғусини ҳис этишида хизмат қилди. Адолатни мадҳ этувчи куй ва қўшиқлар, шеърларнинг болажонлар томонидан ижро этилганлиги эса барчага бирдек кўтаринки кайфият улашди.\nШунингдек, тадбирда Партиянинг Сиёсий Кенгаши раиси Наримон Умаров томонидан бир гуруҳ ташаббускор партия ходимлари ва фаоллари фахрий ёрлиқ ҳамда ташаккурномалар билан тақдирланганлиги ўқиб эшиттирилди ва партия вилоят Кенгаши раиси томонидан эсдалик совғалари ўз эгаларига топширилди.


19 октябр 2021, Тошкент вақти: 23:52\nЎзбекистонлик тадбирокорлар "даромаднинг бир қисмини яширмасак, уйимизни топа олма қоламиз", дейди.\nБу яширин даромад эса, тадбиркор фаолиятини текшириш баҳонасида турли идоралардан кетма-кет келадиган "меҳмонларни" сийлашга сарф бўлмоқда.\nСолиқларни соддалаштириш рейтинги бўйича Марказий Осиё давлатлари орасида Қозоғистон 39, Қирғизистон 150, Тожикистон 165 ўринларни эгаллади.\nPwC компанияси, Жаҳон банки ва Халқаро молия корпорациясининг қўшма ҳисоботига кўра, бу соҳада Марказий Осиё давлатларида умумий солиқ ставкаси 3,1 фоизга камайган, солиқларни расмийлаштириш учун кетадиган вақт 16 соатга қисқарган ва солиқ тўловлари сони 5 тага камайган.\nЎзбекистон бу рейтингда 154 ўринни эгаллади. Тадбиркорлар сўнгги йилларда Ўзбекистон солиқ тизимида бир қанча ўзгаришлар бўлганлигини, бундан ўн йил илгариги даврга нисбатан анча соддалашганини айтади.\nТошкентдаги солиқлар бўйича маслаҳат берувчи “Mansurov tax consalting” масъулияти чекланган жамияти директори Ботиржон Мансуровнинг Озодликка айтишича, сўнгги беш йил орасида кичик бизнес билан шуғулланувчи тадбиркорлар учун ягона солиқ тўлови миқдори икки баравар камайган:\n- Бизларда соддароқ. Бизларда кўп нарса очиқчасига барибир кўриниб турибди. Масалан Россияда кўп корхоналар НДС (Қўшимча қиймат солиғи) тўлайди. Бизда кўп корхоналар бу солиқни тўламайди. Ўзбекистонда ҳозир ўрта бизнес деган тушунча ишлатилмайди. Бизда кичик ва катта бизнес бор. Кичик бизнес бизда асосан дейлик 100тагача бўлган ишчилар ишласа, кичик бизнесга киради. Қанчалик даромад кўришининг фарқи йўқ. 2011 йилдан бошлаб уларнинг умумий даромадидан тушадиган солиқ 6 фоиз. Менимча, Қозоғистонда ҳам, Россияда ҳам бунақа солиқ ставкалари йўлга қўйилмаган. Ягона солиқ ставкаси ҳозирги кунда беш-олти йил ичида 13 фоиздан 6 фоизга тушди,- дейди “Mansurov tax consalting” масъулияти чекланган жамияти директори Ботиржон Мансуров.\nБухородаги “Мўйначи 2000” кичик корхонаси директори Миршариф Абдуллаев ҳам солиқлар тадбиркорлар учун жуда қулай ва содда қилиб белгиланганини айтади:\n- Мен юридик шахс бўлганим учун корхона ҳисобланаман, 6 фоиз тўлайман. Бу ҳеч қанча ҳам эмас. Умумий обëмнинг олти фоизини ташкил қилади. Соддалаштирилган солқи тизими буни ҳисоблаш учун жуда катта бухгалтер ҳисобчи керак эмас. Ўзингиз ҳам масалан умумйи даромадингизни биласизку. Манма шунинг олти фоизини шарт тўлаб қўясиз. Солиқ тизимидан бирор киши келиб сизнинг бошингизни оғрита олмайди. “Мана олти фоиз тўланган. Менинг бошимни оғритма”, всë кетаверади. Тўлаб борган ойларим, йилларим борку, тўлақонли умумий иш стажига ўтади.\nБироқ ўзбекистонлик тадбиркорларнинг ҳаммаси ҳам бундай фикрда эмас. Илгари тадбиркорлик билан шуғулланган қашқадарёлик Алишер ака фикрича, солиқ хизмати ходимлари бугун мамлакатдаги бой қатлам вакилларига айланган. Уларнинг асосий даромади расмий маоши эмас, балки тадбиркорлардан ундирилган музддир, дейди Алишер ака:\n- Солиқчиларда ниманинг орқасидан тагида Нексия, унисининг тагида Жип. Қаердан олаяпти? Битта маошига шунча нарса қилиши мумкинми? Мана пластика деган нарса чиқди. Пластикда биласиз бу тўппа тўғри бориб банкнинг компьтерига тушади. Шунинг учун дўконлар, умуман пластик карточкага савдо қиладиган шаҳобчалар, бензин қуйиш, газ қуйиш ҳаммаси фақатгина хўжакўрсинга қабул қилишадида, қолганига нақд пулга дейишади. Ëки бўлмаса 10-20 фоизга устама. Мана сиздан қаерга даромад яширади. Униси ҳам, буниси ҳам келишилган. Ҳаммаси шунинг орқасидан.\nУзоқ йиллар тадбиркорлик билан шуғулланган Нурилло Мақсудовнинг айтишича, ўзбекистонлик тадбиркорларнинг соф даромадини солиқдан яшириб, фаолият юритиши жуда кўп учрайдиган ҳодиса, чунки:\n- Бизда ҳаммаси бер-бер деб келаверади. Нимага кўпроқ солиқларни яширишга ҳаракат қилади деса, солиқ тўлайсиз, лекин солиққа қўшимча яна шунча тўлов ташкилотлари бўлади. Бу ҳисобдан ташқари. Ўша нарса тадбиркорларнинг ниҳоятда тинкасини қуритиб юборадики, шунақа текширувчилар жуда кўп. СЭСдан келади, солиқдан келади, пожарнийдан келади. У сизнинг нотўғри жойингизни топиб туриб “Мана бу ерни тўғирлаб қўйинг. Бунақа қилиб ишламанг” демайди. Иложи борича сизнинг чўнтагингизни қуритишга ҳаракат қилади. Нимага бунақа бўлади деса, давлат томонидан тадбиркорларни ҳимоя қилишлик, қўллаб-қувватлашлик умуман йўқ, нол. Мана шу нарса қийнаб қўяди,- дейди собиқ тадбиркор Нурилла Мақсудов.\nБухоролик фермер Бобомурод Раззоқовнинг айтишича, ҳозирги солиқ тизими ўзбекистонлик фермерларни жуда ҳам чарчатиб қўйди ва бу соҳада жиддий ислоҳот ўтказилиши лозим:\n- Асосан бизнинг фермерларни ҳозир синдираëтган, мана шу солиқлар бўляпти. Ставкаси жуда юқори. Ҳисоблаб кўрилган тақдирда бизнинг ҳар 100 сўмлик даромадимизга солиқ 42 сўм атрофида тўғри келади. Бу бундай юзаки қаралганда. Лекин ичига кириб иқтисодчи ëки бухгалтер анализ қилиб кўрса, 42 сўм эмас ҳар 100 сўмга 60-65 сўм атрофида тўғри келади. Шунинг учун ҳам хўжаликлар анча йиқилиб бораяпти. Йил бошларида ўзимизнинг тумандан бўлган депутатимиз билан бир йиғилишда учрашиб қолиб суҳбатлашган вақтда мен шундай талабни қўйдим. Мен “Бизни қийнаëтган нарса 24 фоизлик солиқ, яъни ягона ижтимоий солиқни камайтириш масаласини Олий кенгашда кўтаринглар. Чунки бу фермерларни роса йиқитаяпти. Биз қанча иш ҳақи кўп берсак, шунча кўп солиқ тўлашга мажбур бўламиз. Демак, фермерлар иш ҳақи тўламасликка ҳаракат қилади” десам, ҳурматли депутатимиз “Бу менинг компетенциямга кирмайди” дедилар. Шундан кейин мен ҳафсалам пир бўлиб, бу иш билан шуғулланмай ташлаб қўйдим,- дейди бухоролик фермер Бобомурод Раззоқов.


Қонунчилик палатасидаги “Ҳукумат соати” тўғридан-тўғри эфирга узатилади\nОлий Мажлис Қонунчилик палатасида 2019 йил 6 сентябрь куни ЎзЛиДеП фракциясининг ташаббуси билан ўтказиладиган навбатдаги "Ҳукумат соати»да «Ўзбекистон Республикасининг солиқ сиёсатини такомиллаштириш концепцияси ижросини таъминлаш борасида амалга оширилаётган ишлар ва уларнинг натижадорлигини ошириш юзасидан кўрилаётган чора-табирлар тўғрисида»ги масала муҳокама этилади.\nСиёсий партиялар фракциялари қандай масалаларни муҳокама қиляпти?\nАйни пайтда Олий Мажлис Қонунчилик палатасида сиёсий партиялар фракцияларининг йиғилишлари бўлиб ўтмоқда. Фракциялар вакиллари жорий йилнинг 6 сентябр куни ўтказилиши режалаштирилган навбатдаги ялпи мажлис кун тартибидан ўрин олган қонун лойиҳалари юзасидан ўз муносабатларини билдирмоқдалар.\nХалқ вакиллари ўзлари ўқиган мактабларда бўлди\nАввал хабар берганимиздек, депутатлар ўзлари ўқиган мактабларда бўлиб, “Мустақллик дарслари”да қатнашмоқда. Хусусан, Олий Мажлис Қонунчилик палатаси депутати Клара Жумамуратова ҳам Урганч шаҳридаги 31-, 6-сонли умумий ўрта таълим мактабларида бўлиб, янги ўқув йили билан мактаб жамоаси ва болажонларни қутлади.\nДепутатлар “Мустақиллик дарслари”да иштирок этдилар\nБугун мамлакатимиздаги илм масканлари — мактабларда янги ўқув йилининг очилиш тадбирлари кенг нишонланди. Хусусан, Олий Мажлис Қонунчилик палатаси депутатлари ўзлари ўқиган мактабларда бўлиб, мактаб ўқувчиларига бериладиган биринчи дарс – “Мустақиллик дарси”да қатнашдилар.\nЮксак мукофотлар ўз эгаларига топширилди\nАйни кунларда юртимизда энг улуғ, энг азиз байрам — Ватанимиз мустақиллигининг 28 йиллик шодиёнаси кўтаринки руҳда кенг нишонланмоқда. Истиқлолимиз байрами муносабати билан жойларда турли маданий-маърифий тадбирлар, учрашувлар, анжуманлар ташкил қилинмоқда.


Президент Мирзиёев марғилонлик тикувчи аёллар билан...\n12.06.2018 15:03 0 2173\nПрезидент Шавкат Мирзиёев Марғилон шаҳридаги «Наримтекс» масъулияти чекланган жамиятига ташриф буюрди. Ишлаб чиқариш жараёни билан танишиб, тикувчи аёллар билан мулоқотда бўлди. Бу ҳақда Президентнинг матбуот хизмати хабар берди.\n«Хориждан технология олиб келишимиз мумкин. Лекин уни ишлатиш мутахассисга боғлиқ. Шуни яхши тушунингларки, кечаги билим билан бугунги ва эртанги замонни қуролмаймиз. Шунинг учун ҳамиша ўқиш, ўрганиш, дизайнер ва ишчиларнинг малакасини доимий ошириб бориш зарур», деди давлатимиз раҳбари.\nШавкат Мирзиёев Марғилон Фарғонага ташриф тикув цехи\nЖамият 25/06, 16:41\nСиёсат 25/06, 15:09


ҚҚС нархларнинг ошишига сабаб бўлмайди, дейишга ҳали жуда эрта\n19:30 / 03.01.2019\n2019 йил 1 январдан бошлаб, Ўзбекистонда кўплаб корхоналар қўшилган қиймат солиғини (ҚҚС) тўлашга ўтишди. Бу ҳақда сайтимизда туркум мақолаларни, мутахассисларнинг фикрларини ёритиб бораётган эдик.\nБу мақола эса Kun.uz сайти ўқувчиси Шукурулла Файзуллаев томонидан юборилган бўлиб, унда ҚҚС бўйича муштарийнинг фикр ва мулоҳазалари келтирилган.\nСолиқ ислоҳотининг зарурлигини кўпчилик тушуниб етган. Унификация қилинган ягона солиқ тўлови тадбиркорлик фаолиятини ривожлантиришга ҳақиқатан ҳам тўсиқ бўлаётган бўлиши мумкин. Бунинг устига солиқ ислоҳоти комплекс тарзда олиб борилаётгани, жумладан, даромад ва дивидендлардан олинадиган солиқларнинг камайгани, акциз солиқларининг бир қатор ҳолларда бекор қилиниши, божхона йиғимларининг камайтирилиши ёки бекор қилиниши яхши, албатта. Лекин мен ҳозир фақат қўшилган қиймат солиғи — ҚҚС ҳақида тўхталмоқчи эдим.\nСўнгги кунларда ҚҚС билан боғлиқ гап-сўзлар жуда оммавий тарзда муҳокама қилиняпти. Бу тўғри ҳам, чунки солиқларнинг ўзгариши товарлар ва хизматларнинг нархига таъсир қилиш орқали ҳар бир фуқаронинг чўнтагига таъсир қилиши аниқ.\nБу муҳокамаларда ҚҚС алоҳида кўрсатилган дўкон чеки шов-шувга сабаб бўлди. Баъзи ҳурматли тадбиркорларимизнинг ёзишича, дўкондаги нархлар ҳали ошмаган, ҚҚСнинг алоҳида қаторда кўрсатилиши — давр талаби. Молия вазирлиги ва бошқа давлат ташкилотлари эса ҚҚСнинг жорий этилиши товарлар ва хизматлар нархининг ошишига олиб келмайди, деб бизни ишонтиришмоқчи. Рухсатингиз билан мана шу гапларга ўз муносабатимни билдирсам.\n1. Дўконлардаги нархлар 1 январь ҳолатига деярли ошмаган, деган иддаога қўшиламан. Чунки ҳали кўпчилик ишлаб чиқарувчилар ва етказиб берувчилар томонидан ҚҚС жорий этилгани йўқ. ҚҚС бўйича тегишли норматив ҳужжатлар 2018 йилнинг охирги кунига қадар ўзгариб турди. Масалан, гўшт, нон ва баъзи сабзавот маҳсулотлари ҚҚСдан озод этилгани йил сўнгида маълум бўлди. Шунинг учун деярли барча ишлаб чиқарувчилар ўз маҳсулотларини эски нархларда сотяпти, вазиятнинг аниқлашувини кутяпти. Дўконлар ҳам илгариги мавжуд нархлардан фақат ҚҚСнигина алоҳида кўрсатяпти, холос.\n2. “Нархлар ўзгарадими?”, деган саволга мен: “Ҳа, ҳойнаҳой ўзгаради ва ошади”, деб жавоб бераман. 2 январь куни Kun.uz сайтида “Қўшилган қиймат солиғи нарх ошишига олиб келадими?” сарлавҳали материал чоп этилди. Мақолада шоколад ишлаб чиқарувчи ўз маҳсулотини ҚҚС билан 3000 сўмга сотганда 300 сўм солиқ тўлаши мисол қилиб келтирилган. Ҳолбуки эскича Ягона солиқ тизимида солиқ суммаси 150 сўм бўлар эди. Шу мисолнинг ўзида кўриниб турибдики, ҚҚС киритилгач, солиқ суммаси 150 сўмга, яъни икки баробарга ошган. Бу солиқ босими охир-оқибатда харидорнинг елкасига тушиши аниқ. Шундай равшан кўриниб турган вақтда давлат ташкилотларининг “ҚҚСнинг киритилиши товарлар ва хизматлар нархининг ошишига олиб келмайди”, дейиши ғалати.\n3. Сўнгги вақтларда биз асосан ҚҚС ҳақида гапиряпмиз, ваҳоланки юридик шахслар энди ҚҚСдан ташқари даромад солиғи ва яна бошқа солиқларни ҳам тўлашга мажбур. Булар ҳам товарлар нархининг ошишига олиб келиши аниқ-ку! Эски тизимда эса ягона солиқ ҳақиқатан ҳам “ягона” эди.\n4. Янги тизимга ўтиш ишлаб чиқарувчиларнинг, айниқса, кичик ва ўрта ишлаб чиқарувчиларнинг харажатлари ошишига олиб келади. Ягона солиқ системасида бухгалтерлик ҳисоботларини оддий, унча малакали бўлмаган бухгалтерлар ҳам олиб боришлари мумкин эди. Маҳсулот таннархини аниқ чиқариш, сотиб олинган хомашёдаги ва хизматлардаги ҚҚСни аниқлаш ва уларни якуний ҚҚСдан айириш, корхона соф фойдасини аниқлаш каби ўта масъулиятли ишлар бухгалтерлар томонидан амалга оширилмас эди. Хўш, энди бу ишларни бажариш учун бир эмас, бир неча малакали мутахассис керакми? Аввало, уларни ҳали топа билиш керак, топилган тақдирда ҳам уларнинг иш ҳақи, меҳнат шароитларини яратиш учун сарфланадиган харажатлар ҳам товарлар ва хизматлар нархининг ошишига олиб келиши аниқ.\n5. Чакана ва улгуржи савдо ташкилотлари, шу жумладан, маҳсулотни импорт орқали чет эллардан олиб келиб сотувчилар учун янги солиқ тизими анча фойдали. Чунки уларда ишчи-хизматчиларнинг иш ҳақи товар айланмаси миқдорига нисбатан анча кам. Ишлаб чиқаришда эса, аксинча, ишлаб чиқарилган маҳсулот нархида иш ҳақининг салмоғи анча катта (Kun.uz келтирган мисолда 3000 сўмлик маҳсулотда иш ҳақи салмоғи 600 сўм, яъни 20 фоиз). Кўриниб турибдики, корхона ана шу ишчиларга тўланган иш ҳақидан ҳам ҚҚС тўламоқда.\nСолиқнинг моҳиятини шундай тушунамиз — фойда олдингми, давлатга солиқ тўла, жамият ривожига ўз ҳиссангни қўш. ҚҚС ҳам моҳиятан худди шундай солиқ — ишлаб чиқаришга сарфланган маблағлардан ташқари устама (фойда) қўйдингми, ана шундан ҚҚС тўлаш керак. Лекин бугунги тизим бўйича корхона томонидан тўланаётган иш ҳақига ва корхона томонидан амалга оширилаётган баъзи харажатларга ҳам ҚҚС солиш кўзда тутилган — бу Kun.uz келтирган мисолда ҳам кўриниб турибди. Ҳолбуки иш ҳақи тўлаш вақтида ҳам корхона, ҳам хизматчи белгиланган солиқларни ва мажбурий тўловларни тўлайди, боз устига корхона яна иш ҳақидан ҳам ҚҚС тўлайди.\nАйтилган гаплардан келиб чиқиб, ҚҚС ва умуман янги солиқ тизими нархларнинг ўсишига олиб келмайди, дейишга ҳали жуда эрта, деган фикрдаман. Kun.uz мақоласида келтирилган: “Демак, ҚҚС амалга киритилган пайтда тадбиркор нархни оширмай туриб, кўпроқ даромад олиши мумкин. Ёки истеъмолчи товарларни арзонроқ нархга сотиб олиши мумкин”, деган сўзлар келтирилган ҳисоб-китобга мутлақо зид.\n12:16 / 20.02.2020


Ўзбекистонда коронавирус қайд этилганлар сони 31 545 нафарга етди — Sof.uz\nЖАҲОН 33,546,662 24,876,169 1,006,344\n11.08 10:04 210 Ўзбекистон\n2020 йил 11 август соат 10:00 ҳолатига кўра, Ўзбекистонда коронавирус инфекцияси қайд этилганлар сони 31 545 (+241) нафарни ташкил этмоқда. Бу ҳақда Соғлиқни сақлаш вазирлиги жамоатчилик билан алоқалар бўлими хабар берди.\nЯнги касалланиш ҳолатларининг 193 нафари Тошкент шаҳрида, 21 нафари Самарқанд вилоятида, 12 нафари Сирдарё вилоятида, 8 нафари Навоий вилоятида ҳамда 7 нафари Тошкент вилоятида тана ҳарорати кўтарилганлиги сабабли профилактика мақсадида ҳамда коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган.\nШу билан бирга, Юнусобод туманида яшаган 60 ёшли А.А. (эркак) ҳамда Олмазор туманида яшаган 60 ёшли А.М. (эркак), жами 2 нафар коронавирусга чалинган бемор вафот этди.\nАйни пайтда юртимизда 22 992 нафар коронавирус инфекциясига чалинган фуқаролар (73 фоиз) соғайган.\nҲозирда мамлакатимизда 8 351 нафар беморга шифокорларимиз томонидан белгиланган стандартлар бўйича даво чоралари кўрилмоқда. Улардан 1361 нафари оғир, 387 нафари эса ўта оғир аҳволда.\nЎзбекистон ССВ коронавирус вафот этганлар тузалганлар\n26.09 11:31 2424\nКеча, 15:34 1850\n27.09 14:28 1617\nКеча, 09:53 1499\nКеча, 13:28 1289\nКеча, 15:34 1850 Тиббиёт\nҲиндистонда коронавирусга чалинганлар сони 6 миллиондан ошди\nКеча, 11:39 72 Жаҳон\nКеча, 10:26 46


Noyabr 2020 - Яшнобод тумани ҳокимлиги\n🚧 Ҳурматли пойтахт аҳолиси ва меҳмонлари!\nNoyabr 30, 2020 admin Yangiliklar\nЙўл таъмирлаш ишларини тезлаштириш мақсадида Аҳмад Дониш кўчасининг Себзор мавзесидан Юнусобод бозори томон йўналган йўл ўтказгичда автомобиллар қатнови 2020 йилнинг 6 декабрига қадар йўлнинг битта… Continue Reading 🚧 Ҳурматли пойтахт аҳолиси ва меҳмонлари!\nNoyabr 25, 2020 admin Yangiliklar\nЯшнобод туманида Ўзбекистон Республикаси Президентининг Яшнобод туманидаги Халқ қабулхонаси, сектор раҳбарлари ва корхоналар масъуллари томонидан фуқаролар учун оммавий сайёр қабул ташкил этилди. Сайёр қабулда 369… Continue Reading Пойтахтимизда сайёр қабуллар хафталиги\nNoyabr 20, 2020 admin Yangiliklar\n🌨Айни кунларда Ўзбекистон ҳудудида об-ҳавонинг совуқ ҳарорати кузатилмоқда. Табиийки, бундай пайтда аҳолининг табиий газга эҳтиёжи янада ортади ва хонадонларни иситиш мақсадида турли хилдаги ёқилғи маҳсулотлари,… Continue Reading Ҳурматли табиий газ истеъмолчилари!\nNoyabr 16, 2020 admin Yangiliklar\nБМТ Бош Ассамблеясининг қарорига кўра, 1997 йилдан буён 16 ноябрь бутун дунёда “Халқаро бағрикенглик куни” сифатида нишонлаб келинади. Ўзбекистонда ҳам ушбу санани нишонлаш яхши анъанага… Continue Reading 16 ноябрь – «Халқаро бағрикенглик куни»\nNoyabr 6, 2020 admin Yangiliklar\nҲурматли Яшнобод тумани фуқаролари! 🚧7 ноябр соат 23:00дан 8 ноябр соат 07:00гача газ қувурларини ўтказиш бўйича ишлар олиб борилиши туфайли Яшнобод туманининг Асалобод(аввалги Слонима) кўчаси… Continue Reading Йўл ёпилади


Президентнинг исми, отаси исми ва фамилия исми Жиззахда туғилган уч эгизга берилди\n27 июл 2021, Тошкент вақти: 04:17\nЖиззах вилоят, Зарбдор туманида уч эгиз фарзанд кўрган оила.\nЗарбдор туманидаги Мустқаллик (Мустақиллик бўлса керак – таҳр.) маҳалласида яшовчи Абдусамат Асқаров оиласида туғилган уч эгизга Шавкат, Мирзиё ва Миромон исмлари берилди.\nБу ҳақда хабар қилган Жиззах вилоят ҳокимлиги расмий сайтига кўра, “чақалоқлар соғлом ва тетик. Вазн ва бўй меъёрда ўсмоқда. Чақалоқлар ҳам, уларнинг онаси ҳам доимий тиббий назоратда.\nЎзбекистонда уч эгиз туғилса, уларга Шавкат, Миромон ва Мирзиё исмларини қўйиш урф бўлиб бормоқда. Шу пайтгача бир неча шундай оилага автомашина совға қилинган.\nБу ҳолат маҳаллий матбуотда танқид қилинди ҳам.\nМасалан, “Даракчи”нинг 16 май сонида эълон қилинган мақола муаллифи бу ҳолатни “ошкора тамагирлик” деб атаган.


Мутолаа - soglom.uz\n2017 йил 15 сентябр\nЭгиб кўрдинг, синмадим. Янчиб кўрдинг, яксон бўлмадим. Оловгаям отдинг, сувгаям солдинг. Ёнмадим ҳам, чўкмадим ҳам.\nКўкка улоқтирсанг, қайтиб тушдим. Ерга кўмгандинг – униб чиқдим. Қочдинг, ортингдан қувиб етдим. Унутмоқчи бўлдинг, шуурингга аксимни…\nУчовига биттагина нуқта чекилган оқ қоғоз беришди. Ва унда нима акс этганини сўрашди.\n– Қоғоз юзида доғ бор, – деди бири.\n– Оқни қора енга олмайди, – деди иккинчиси.\n– Бу нуқта оламнинг маркази, – деди учинчиси.\nНигоҳ қандай бўлса, борлиқ шундай…\nЭнг сероб ҳам – у. Энг ноёб ҳам – у.\nЭнг қудратли-да Сўз. Энг ҳикматли-да Сўз.\nКимдир уни билиб-билиб ишлатади. Кимдир эса шунинг изидан эъзоз топади, бахт топади.\nЯна биров уни беомон сочади. Беқадр қилади. Бора-бора ўзи ҳам қадрсиз бўлади. Сўз уни…\nЭнам уйда мол-ҳол сўйилгудай бўлса юрагини авайлаб олдириб қўяди:\n– Акаларинг жейди, жўраклари товдай бўлсин, илойим.\nЖигарию бўйрагини олиб қўяди волидам:\n– Келин, чалароқ қилиб қовур, болаларимнинг бўйрак, жигари сов бўлсин. Отанг айтувди…\nҚобуснома – қадимий одобнома\nУнинг ёшлар тарбиясида аҳамияти катта\nАждодларимиз қадимдан ёшлар тарбиясига алоҳида эътибор бериб келишган. Юрт тақдири, равнақи ёшлар таълим-тарбиясига чамбарчас боғлиқ эканини дилдан ҳис этган.\nДарҳақиқат, биз ҳам ота-боболаримиз анъаналарига амал…\n2017 йил 8 сентябр\nОта-боболару она-момоларнинг кексайиб кучдан қолиши инсонга тушкунлик бағишласа, фарзанду набираларнинг улғайиши куч-қувват бахш этади.\nЁшлик, талабалар шаҳарчаси ва талабалар уйидаги илм ўрганиш, ҳаётда ўз ўрнини топишга бўлган…\n2017 йил 24 август\n– Биламан. Ҳеч ким яхши кўрмайдиган бувангни сен ҳам яхши кўрмайсан, – дейман набирамнинг майин сочларини силаб. Сўзларимга ҳайрон гўдак болаларча беғуборлик билан мўлтираб, кўзларимга унсиз тикилади. Катталарнинг оламига энди кириб келган фаришта,…\nОта-онасиз катта бўлган боланинг юзига ҳеч назар солганмисиз?! У бамисоли шамолларда қолган ниҳол каби ҳимояга муҳтож. Унинг чеҳрасидаги ғамни қанча ҳаракат қилманг, ҳеч аритолмайсиз. Айниқса, бола бемеҳр инсонлар қўлида камол топган бўлса, унинг…\nЮкинг ерда қолмагай, она юрт, ота макон\n2017 йил 4 август\nЯнги давр шиддатидан вақтнинг ҳам ўзига қарашга вақти йўқ. Вақт гўё азалий ва абадий маромидан кечиб, ўз жиловини замон шиддатлари ихтиёрига топширгандай – кўзларидан ўт, туёқларидан чақмоқлар чақнаётган тулпоргами ёинки жийрон қашқа дулдулга ҳам…\nИккаласи билган сир\n2017 йил 3 август\nЗоир расм чизишни жуда яхши кўради. Бўш қолди дегунча дуч келган жойга – деворгами, китобгами чизиб ташлайверади. Бироқ, негадир уни қадрлашмайди, аксинча, койишгани-койишган.\nАна шу “рассом” Зоирнинг ўзидан бир синф пастда ўқийдиган укаси Зокир…\nСаратонда соябон қайғуси ёки қуёш тиғида юришнинг зарари хусусида\n2017 йил 20 май 535\nҚоғоздан ишланган велосипед\n2017 йил 12 феврал 315\nТорч ҳақида нима биламиз?\nПарҳезбоп творогли торт\n“Пол-пола” буйрак хасталиклари давоси\nОлимлар сериал томошасининг ҳам фойдаси борлигини исботлади\nСамбо бўйича Осиё чемпионати якунланди 8 сония олдин\nҚайтмаслик муаллима 12 сония олдин\nОлимлар кўриш қобилиятини юқори даражада яхшилаш йўлини топди 16 сония олдин\nКатарактадан ҳоли олам янада равшан 21 сония олдин\nСКРИНИНГ ТЕКШИРУВИ она ва бола саломатлигининг асосидир 27 сония олдин\nМолиявий қийинчиликларга йўлиққан одамлар мигрень касаллигига мойил бўлади 32 сония олдин\nЙил боламнинг кулгуси билан мунаввар бўлди 35 сония олдин\nЯНГИ ЙИЛ ДАСТУРХОНИ ортиқча вазнга сабаб бўлмасин 39 сония олдин\nШифобахш наъматак 44 сония олдин\nОлимлар эшитиш қобилиятининг кучлилиги ва галлюцинация ўртасидаги боғлиқликни аниқлади 49 сония олдин


iPhone X билан 99 фоизга бир хил илк смартфон 240 доллардан тақдим этилди - Terabayt.Uz\nMangu – Миллий виртуал олтин\nSamsung’нинг ўрта нархли смартфонларида ҳам сканерли экран бўлади\nRolls-Royce гибридли учар такси намойиш қилди\nЎзбекистонда оммабоп Alcatel 199 долларлик смартфон тақдим қилди\nSamsung Galaxy Note 9 ҳали намойиш этилгани йўқ, лекин кимлардир уни аллақачон тутиб юрибди\nҲали 24 июлда тақдим этиладиган Xiaomi Mi A2 Lite смартфонини аллақачон AliExpress’дан сотиб олишингиз мумкин!\nXiaomi'нинг 29 та смартфон модели MIUI 10'га эга бўлди\nМессенжерлар фойдаланувчилари узоқ кутган муҳим функция биринчи бўлиб Skype’га жорий этилди!\nMi A2 камерасида олинган илк сурат эълон қилинди\nCамолётдан тушиб кетган iPhone'га нима бўлди?\nXiaomi жамоатчиликни Mi A2 билан таништирди\niPhone X билан 99 фоизга бир хил илк смартфон 240 доллардан тақдим этилди\nҳозир – Apple’нинг юбилей айфони дизайнида смартфонлар яратиш ишлари айни қизиган палла. Кечагина бу борадаги биринчи муваффақиятли натижалардан бири – UMIDIGI Z2 модели ҳақида ёзгандик.\nЎҚИНГ: iPhone X’нинг чорак нархида унинг илк ҳақиқий «кушанда»си намойиш этилди!\nБугун эса «осмон ости салтанати»дан шу борада яна бир янгилик чиқди – бу гал аввал умуман номини ҳеч ким эшитмаган OWWO компанияси бирданига «ярқ» этиб балқиди. У купертиноликларнинг суперфлагманини дизайнини 99 фоиз аниқликда такрорловчи дунёдаги биринчи смартфонни тақдим этди.\nБошқа клонлардан фарқли равишда, OWWO X русумли бу телефон iPhone X’га кўп жиҳатдан яқин. Жумладан, худди Apple юбилей айфонидаги каби, унинг 5,7 дюймли экрани тепасида ҳам «кемтик» мавжуд. Гарчи дисплей IPS технологияси бўйича ишланган эса-да, унинг тасвир аниқлиги Full HD+ форматида – 1920х1080 пикселли.\nИшлаб чиқарувчининг расмий сайтида таъкидланишича, OWWO X смартфонига 64 битлик MediaTek процессори қўйилган. У 2,5 гигагерц такт частотасида ишловчи нақ ўнта ядрони ўзида бирлаштирган!\nOWWO X’нинг 16 мегапикселли асосий камераси қўшалоқ бўлиб, унинг орқа корпусда жойлашуви худди купертиноликнинг суперфлагманидаги кабидир. Смартфоннинг тезкор хотирасининг ҳажми 3 гигабайт, доимий хотираси ҳажми эса 32 гигабайтни ташкил этади. Қурилмани 3180 мА/соат сиғимли аккумулятори қувват билан таъминлайди.\nУшбу Android-клон тўртинчи авлод уяли алоқа тармоғида ишлаш учун LTE модули билан жиҳозланган. Смартфон Android операцион тизимининг 7.0 Nougat талқини бошқаруви остида ишлайди.\nOWWO X расмий нархи 1499 юанга тенг, бу эса тахминан 240 АҚШ долларига яқин. Расмий маълумотларга кўра, компания келажакда бу телефонни 1/16 ГБ ва 2/32 ГБ хотирага эга модификацияларда ҳам савдога чиқармоқчи. Улар янада арзон нархли ва сал заифроқ процессорга эга бўлиши табиий.\nҲозирча мазкур клон-смартфонга фақат Хитойда, ишлаб чиқарувчининг расмий сайти орқалигина буюртма бериш мумкин. Балки, ўшанда ушбу «хитойча iPhone X»ни онлайн савдо платформалари орқали харид қилиш имкони ҳам пайдо бўлса керак.\nЎҚИНГ: AliExpress’даги товарларга «Terabayt.uz» орқали буюртма беринг!\nTerabayt.uz сайтининг бепул эълонлар каналига қўшилинг.\n#андроид смартфон #Apple iPhone X #OWWO X\nТехнологияларга қизиқувчи, бу борадаги янгиликларни имкон қадар кузатувчи ва маъқул топганларини бошқалар билан баҳам кўришни ёқтирувчи фрилансер.\nЎзбекистон бўйлаб БЕПУЛ элтиб берилувчи Xiaomi смартфонларининг чегирмали нархлари (2018 йил 14 июль)\n3 ойда 3 млн дона сотилган смартфоннинг Ўзбекистондаги нархи қанча?\nАнтирейтинг: энг кўп бузилувчи смартфонлар рўйхати билан танишинг\nGalaxy S10 миллионлаб инсонларни ҳайратга солади\nXiaomi Redmi 6A 3/32 ва 4/64 ГБ хотира версиясига эга бўлди\nAnTuTu: Нархига муносиб энг яхши смартфонлар рейтинги (арзон ва ўрта нархли)\n"Тerabayt.Uz" - ахборот технологиялари оламидаги энг сўнгги янгиликлар сайти. Tелефон, планшет, ноутбук ва компьютер хабарлари, тавсифлар ва шарҳлар. Ҳамкорлик ва реклама бўйича таклифларни қабул қиламиз.\nБизни Фейсбукда кузатинг\n© 2015—2017 Terabayt.uz


БЕШТА МУҲИМ ТАШАББУС Бугун ўзгармасак, эртага кеч бўлади! – Yoshlar ovozi\n5 tamuhim tashabbus 5 tashabbus\nМаънавиятимиз, ғурур-ифтихоримиз биринчи Ўринга чиқадиган вақт келди. Фарзандларимизни ана шундай етук авлод қилиб тарбиялаш учун барчамиз масъулмиз. Биз бунинг учун маблағ ва вақтни аямаймиз, бор имкониятимизни ишга соламиз.\nЎзбекистон Республикаси Президентининг бешта муҳим ташаббуси. Сўнгги бир неча ой мобайнида миллий медиа макондаги бу мавзу тренд даражасига кўтарилди. Муҳим ташаббусларнинг ҳаётга изчил татбиқ этилаётганига доир қайноқ хабарлар, таҳлилий мақола ва очерклар, жонли репортажлар жамоатчилик эътиборига деярли ҳар куни ҳавола этилмоқда.\nУмумманфаат юзасидан бошланган ҳаракат халқни том маънода тўлқинлантириб юборди. Гап ёшлар ҳаётининг барча жабҳаларини қамраб олувчи ислоҳотларга давлат раҳбари шахсан бош-қош бўлаётгани ёки уларга сиёсий тус берилганида эмас. Аслида ўша бешта ташаббус кабинетда ўйлаб топилгани ҳам йўқ. Аксинча, илгари сурилган ҳар бир ғоя миллионлаб оддий одамларнинг хоҳиш-истаги, таъбир жоиз бўлса, қалб овозини ифода этади.\nАхир, туманида мўъжазгина кутубхона, замонавий кинотеатр ёки истироҳат боғи бўлишини, маданий тадбирлар деворлари тўкилаётган зах бинода эмас, балки кенг ва шинам масканларда ўтишини, интернет тармоғига уланган компьютерлардан фойдаланишни, барча зарур инвентарлар билан жиҳозланган спорт залларида жисмонан чиниқишни, муносиб шароитларда меҳнат қилиб, рўзғорини бут қилишни, кўчасига асфальт ётқизилишини йиллар давомида орзу қилиб яшаган юртдошларимиз оз дейсизми.\nМамлакатимизда шунча янгиланишлар бўлаётган бир пайтда нега қишлоқ болаларининг ҳаёти ижобий томонга ўзгармаслиги, турмуши яхшиланиб, онгу шуури юксалмаслиги керак?! Бу қоракўзлар ҳам Ўзбекистон фарзандлари! Демак, шаҳарлик тенгдошларидан қолишмасликка, юксак марраларни кўзлашга, ўз устида ишлаб, ривожланишга, маънавий баркамол бўлишга ҳақли. Умуман олганда, барча ёшларимиз шунга баб-баравар интилмоғи лозим. Уларни тўхтатиб қўйиши мумкин бўлган ҳар қандай ижтимоий муаммони эса зудлик билан бартараф этиш талаб қилинади. Бешта ташаббус негизида худди шу мақсад ётибди.\n2019 йил 19 март куни ўтказилган видеоселектор йиғилишида Президентимиз барча даражадаги раҳбарлар, ҳукумат аъзолари, давлат ва нодавлат ташкилотлари мутасаддиларидан ёшларга эътиборни кучайтиришни талаб қилганди. Бу масала Ўзбекистон учун принципиал аҳамиятга эга (ва доимо шундай бўлиб келган). Негалиги тушунарли. Мамлакатимиз аҳолисининг 30 фоизи ёшлардан иборат. Ушбу контингентнинг ўзига яраша талаб ва эҳтиёжлари, дарду ташвишлари бор. Бир қанча жиҳатларга эътибор қаратсак.\nБиринчи жиҳат, кўпгина тенгдошларимиз қишлоқда истиқомат қилади. Туманларда эса йигит-қизларнинг бўш вақтини мазмунли ташкил этиш бўйича инфратузилма етарли эмас. Ҳарқалай, ҳозирча шундай. Тўғри, баъзи ҳудудларда маданият марказлари мавжуд. Лекин аксарияти абгор аҳволда. Шу боис фаолиятини тўхтатган. Натижада болалар на бирон тўгаракда шуғуллана олади, на кино томоша қилиши ёки маданий тадбирлар уюштириши мумкин. Чунки шароит йўқ. Буни Президент ташаббуслари рўёбга чиқарила бошланган илк манзил — Тошкент вилоятининг Бўка тумани мисолида ҳам кўрдик.\nАчинарлиси, вазиятни ўнглаш мақсадида ҳудудда йиллар давомида биронта ҳам иш қилинмаган. Аҳолининг маданий савиясини ошириш, дунёқарашини кенгайтириш, турмуш ташвишларидан аритиш ҳақида ҳеч ким ўйламаган. Шубҳасизки, бундай боқибеғамлик пировард натижада одамларнинг кайфиятига таъсир кўрсатади, турли иллатларнинг томир отишига сабаб бўлади. Мана нима учун давлатимиз раҳбари ёшларга эътиборни кучайтириш керак, дея жон койитмоқда — буни ўзидан ҳам, атрофдагилардан ҳам қаттиқ талаб\nШундай қилиб, бешта муҳим ташаббуснинг дастлабкиси ёшларни санъатга ошно этиш ҳамда истеъдодини юзага чиқаришга қаратилган. Шу мақсадда яқин икки йил мобайнида республикадаги барча маданият марказларида қўшимча 1 минг 500 та тўгарак очилади. Бундан ташқари, бадиий-ҳаваскорлик жамоалари, ёшлар клублари ҳамда театр-студиялари ташкил қилинади.\nИккинчи муҳим жиҳат: ёшларни бўш қолдирмасликнинг яна бир ишончли усули уларни спортга кенг жалб этишдир. Шундайку-я, аммо барча ҳудудларда ҳам спорт объектлари бор деёлмаймиз. Талаб даражасида жиҳозланмаганлари қанча. Видеоселектор йиғилишида Юртбошимиз бу ҳақда ҳам куюнчаклик билан гапирганди.\nУмумтаълим мактабларининг ўзида спорт анжомлари етишмайди. Таъминланганлик даражаси 56 фоизни ташкил қилади, холос. Ўқувчиларга эътибор шу бўлса, маҳаллалардаги ишсиз ёшларнинг ғамини ким ейди? Ваҳоланки, улар ҳам спортни яхши кўради. Ким билсин дейсиз, шароит яратиб берилса, балки орасидан чемпионлар етишиб чиқар. Нима бўлганда ҳам, масалага жиддий ёндашмоқ зарур.\nПрезидент олис қишлоқларда енгил конструкцияли сендвич панеллардан кичик спорт заллари ҳамда сунъий қопламали майдонлар қуришни таклиф қилган. Давлат тадбиркорларга қулай шартларда ер майдонларини ажратишга, ташаббускор ёшларга эса, бунга қўшимча равишда “Yoshlar — kelajagimiz” жамғармаси ҳисобидан имтиёзли кредитлар тақдим этишга тайёр. Баъзи юртдошларимиз бундай имкониятни қўлдан бой бермай, ишга аллақачон киришиб кетган. Масалан, Бўка туманида бир нечта тадбиркор ўз маблағлари ҳисобидан сунъий қопламали мини стадионлар барпо этмоқда.\nАхборот технологиялари асрида инновациялар яратишга ҳаракат қилаётган мамлакат ёшлари компьютер ва интернет илмини сув қилиб ичиб юборган бўлиши керак. Йўқса, тараққиёт пиллапоясидан илдамлай олмаймиз. Шу ўринда аччиқ ҳақиқатни тан олишга тўғри келади — Ўзбекистондаги барча умумтаълим мактабларида компьютер синфлари бўлса-да, бироқ ҳаммаси ҳам глобал тармоққа уланган эмас. Оддий техник таъминот масаласи муаммо бўлиб турган бир пайтда эртамиз эгалари қандай қилиб рақамли дунёни таниши, ўзлари ҳам шу маконда рақобатлаша олиши мумкин?!\nОптимал ечим сифатида Президентимиз учинчи муҳим ташаббусни илгари сурди. Унинг доирасида шаҳар ва туманлар марказларида ёшларга рақамли технологиялар, жумладан, дастурлаш ҳамда электрон тижорат асослари бўйича пухта билим берадиган, стартап лойиҳалар яратишга кўмаклашадиган ўқув марказлари ташкил қилинади. Қолаверса, 2021 йилгача барча умумтаълим мактабларини юқори тезликдаги интернет тармоғи билан таъминлаш кўзда тутилган.\nТўртинчи муҳим ташаббус моҳиятида ёшларни китобхон қилишдек олижаноб ва улуғвор мақсад ётибди.\nЯшириб нима қилдик, ўтган йиллар мобайнида мамлакатимизда жамоатчилик кутубхоналари қолмади ҳисоб. Янгиларини қуриш, кўпайтиришга биров бел боғламади. Мутасаддилар жим турди, рағбат кўрсатилмади. Жамоатчилик ҳам бу ишга қўл силтаб яшади. Алал-оқибат халқимиз, айниқса, ёшлар мутолаадан анча узоқлашиб қолди.\nОлис ҳудудларда яшаётган илмсевар ўғил-қизларга эса янги адабиётларни топиш муаммо. Вазият обдон таҳлил қилингач, вилоятлар ҳамда Қорақалпоғистон Республикасига “Маърифат карвони”ни жўнатишга қарор қилинди. Шу тахлит ҳар бир ҳудудга бадиий, маърифий, ижтимоий мавзудаги жами 1 миллион (!) нусхадан китоб етказиб берилади. Хайрли ташаббусга Ёшлар иттифоқи биринчилардан бўлиб бош қўшди. Иттифоқ томонидан юзлаб таълим масканларига минглаб адабиётлар совға қилинди. Жараён давом этмоқда.\nАҳолининг китобларга эҳтиёжини қондириш мақсадида қишлоқ ва овулларга кўчма кутубхона — “Библиобус”лар қатнови йўлга қўйилди. Қолаверса, яқин истиқболда шаҳар ва туманлар марказларида китоб дўконларини қуриш режалаштирилган.\nИшининг тайини йўқ, топиш-тутиши ҳаминқадар инсон ҳаловатини йўқотади. Иложсизлик ёки бекорчилиги сабаб ҳар кўйга тушиб, ҳатто ёт ғоялар тарғиботчиларининг тузоғига илиниши ҳеч гап эмас. Жабрини эса нафақат ўзи, балки давлат ва жамият бирдай тортади.\nЮртимизда янги иш ўринлари яратилаётганига қарамай, талаб ҳамон таклифдан юқорилигича қолмоқда. Аёлларга иш топиш бирмунча қийин. Айниқса, қишлоқда.\nБежиз эмаски, Президентимиз бешинчи ташаббусни айнан хотин-қизлар бандлигини таъминлаш билан боғлади. Қандай қилиб деган саволга оқилона жавоб топилган — ҳар бир туманда тикув-трикотаж корхоналарини ташкил этиш керак. Иморат учун харажатлар сметаси ҳам минималлаштирилди. У енгил конструкцияли сендвич панелидан қурилса, анча арзонга тушади.\nЯна бир афзаллик: тикувчиликни ўргатиш узоқ вақтни талаб қилмайди — кўпи билан уч ой. Мана шундай ҳисоб-китоблар асосида бир-икки йил ичида Ўзбекистонда камида 195 та янги тикув-трикотаж фабрикасини ишга тушириш мумкин. Бу 24 минг нафардан зиёд хотин-қиз доимий иш билан таъминланади деган гап. Ўзбек пахтасидан тайёрланган тўқимачилик маҳсулотларининг бозори чаққон. Узоқ ва яқин хориж мамлакатлари ҳам уларни бажонидил сотиб олмоқда.\nЮқоридаги таҳлиллар, фикр ва мулоҳазалар бугун ўзгармасак, ёшларни қўллаб-қувватлаб, ҳаётдан рози бўлиб яшашига имкон яратмасак, эртага кеч бўлишини кўрсатмоқда. Муҳими, айни ҳақиқатни давлатимиз чуқур англаб етган. Илк қадамларни ҳам ўзи ташлади. Хайрли бўлсин!\n← Zamonaviy dunyo va kasblar


Олимлар ҳануз коронавируснинг келиб чиқиши манбасини аниқлай олишмади – O'zbekiston Milliy paralimpiya qo'mitasi\nОлимлар ҳанузгача коронавируснинг келиб чиқишига сабаб бўлган манбани аниқлай олишмади. Das Erste нашри коронавирус Хитойнинг Уҳан шаҳрида 2019 йил декабрь охирида илк бор қайд қилингандан бир неча ой олдин пайдо бўлганидан дарак берувчи бир қатор тадқиқотларни келтириб ўтган.\nХусусан, франциялик шифокор Михель Шмитт коронавирус аломатларини ўз беморларида 2019 йил ноябрида аниқлаган. Унинг таъкидлашича, беморлар ўпкасининг рентген ёрдамида олинган суратлари улар ўпкасининг айнан шу вирусдан зарарланганидан дарак беради. Бундан ташқари, ушбу беморларда кейинроқ коронавирусга антитаналар аниқланган.\nШунингдек, коронавирус излари Италия ва Бразилияда 2019 йил ноябрь ва декабрда олинган сув намуналарида ҳам аниқланган.\nКембриж университети генетиги Петер Форстер вирус тарқалишини таҳлил қилиб, у 2019 йил сентябридан декабригача оралиқда пайдо бўлгани ҳақидаги хулосага келган.\nКоронавируснинг пайдо бўлиши тахминий жойи сифатида Хитой ва унга қўшни Осиё давлатлари айтилмоқда. Бироқ олимлар “нолинчи бемор” қаерда ва қачон вирусга чалинганини ҳанузгача аниқлай олишмади.\nDas Erst’нинг ёзишича, Жаҳон соғлиқни сақлаш ташкилоти ҳам инфекциянинг манбаси борасида бир тўхтамга эга эмас. Август бошида ЖССТ раҳбари Тедрос Гебрейесус бу масалани ўрганиш бўйича катта тадқиқот бошланишини эълон қилган.


Учувчисиз қурилма – Сурхон тонги\n21 соат олдин\nБош саҳифа / Жамият / Учувчисиз қурилма\nСентябр 13, 2019\tЖамият Изоҳ қолдириш 500 Кўрилди\nЖорий йил 2 майда қабул қилинган ЁРҚ 534-сонли Қонуннинг 1-моддаси Жиноят кодекси 2444-моддаси билан тўлдирилган бўлиб, учувчисиз учадиган аппаратларни қонунга хилоф равишда олиб кириш, ўтказиш, олиш, сақлаш ёки улардан фойдаланиш бўйича жиноий жавобгарлик белгиланиб, 2019 йил 4 ноябрдан амалга киритилади.\nБолдир темир йўл чегара божхона пости ходимлари томонидан ана шундай қонунбузилиш ҳолати фош этилди.\nҚўшни мамлакат ҳудудидан йўловчи поездида йўловчи сифатида кириб келган фуқаро К.Г. божхона назоратидан ўтказилди. Натижада, мазкур фуқаронинг қўл юклари орасидан ҳеч қандай тегишли ҳужжатлари бўлмаган 1 дона “Discovery“ номли учувчисиз учиш аппарати борлиги маълум бўлди.\n“Амузанг“ темир йўл чегара\nбожхона пости ходимлари\nОлдинги Бола тарбиясида муҳим пойдевор\nКейинги Маданий бойликлар тўхтатиб қолинди\nФеврал 13, 2018\t9,284\nОқ рангдаги қора дунё\nСентябр 12, 2018\nЭнг инсонпарвар жамият\nJavobgarlikni bugundan boshlash kerak\nШаҳримиз озодалигини бузаётган ким?\nОилани асранг, одамлар!


Россия Федерациясининг Ўзбекистондаги Фавқулодда ва Мухтор элчиси Владимир Тюрденевга кўра, Марказий Осиё минтақаси учун таҳдид, биринчи навбатда Афғонистон ҳудудидан келмоқда.\n“Қобул ҳукумати ва "Толибон" ҳаракатига бу тааллуқлимас, бироқ ҳаммамиз биламизки, жангарилар оқими бошқа минтақадан Афғонистонга ва биринчи навбатда мамлакатнинг шимолий қисмига – Тожикистон билан чегара яқинига келмоқда”, - деди Тюрденев.\nДипломатнинг сўзларига кўра, яхши ҳимояланган ва унча катта бўлмаган чегарага қарамасдан террорчилар Ўзбекистонга ҳам хавф солмоқда.\nАфғонистон муаммолари Марказий Осиёнинг барча давлатларини ташвишлантиради.\nЭлчининг тўлиқ изоҳини қуйидаги подкастда рус тилида тинглашингиз мумкин.\nТюрденев: проблема Афганистана волнует все страны ЦА


Директор нега кечки пайт йиғилиш ўтказяпти? - Халқ сўзи\nДиректор нега кечки пайт йиғилиш ўтказяпти?\n12:18 20 Ноябрь 2019 Жамият\nИжтимоий тармоқларда Самарқанд шаҳридаги 28-умумтаълим мактабининг директори йиғилишларни соат 17:00 дан кейин ўтказаётгани ҳақидаги хабар тарқалди. Мазкур ҳолат бўйича Самарқанд шаҳар халқ таълими бўлими изоҳ берди:\n“28-умумтаълим мактаби 964 нафар ўқувчига мўлжалланган бўлиб, 1135 нафар ўқувчи таҳсил олади. Дарслар 2 навбатда ташкил этилган ва 64 нафар педагог ишлайди.\nЎзбекистон Республикаси “Таълим тўғрисида”ги Қонуни ва Давлат таълим стандартларига кўра, вақтига мувофиқ мактабда дарс соатлари белгиланган. Мактабда таълим сифати, самарадорлиги ҳамда иш режасидаги масалаларни педагог жамоа билан муҳокама қилиш талаб этилади ва бу ишлар дарслардан сўнг олиб борилади. Агар шу каби йиғилишлар олдинроқ ўтказилиб, ўқитувчилар жалб қилинса, белгиланган дарс соатларини ўтишнинг имкони бўлмайди“.\nИзоҳда оилавий шароити тушунтирилиб, жавоб сўраганлар кенгашда иштирок этишдан озод этилиши алоҳида қайд этиб ўтилган.


Родриго: «Янги Неймар ёки Робиньо бўлишни хоҳламайман»\n«Реал»нинг бразилиялик 19 ёшли яримҳимоячиси Родриго ўзини Неймар ва Робиньо билан таққослашлари ҳақида фикр билдирди.\n«Фаолиятим бошидан – «Сантос»да ўйнаган давримдан мени Неймар ва Робиньога қиёслашарди. Аммо мен доим Родриго бўлишни ва ўз ҳикоямни ёзишни исташимни, айтиб келганман. Робиньо ва Неймар – «Сантос»нинг буюк ўйинчилари. Улар – кўп ёш футболчилар учун кумир.\nФаолиятимни энди бошлаяпман ва фақат битта Неймар бор, деб ўйлайман. Ҳар доим шундай бўлган, мен фақат Родриго бўлишни хоҳлайман.\nМенинг позициямда ажойиб футболчилар бор. Бразилия миллий жамоасида навбатим келганда яхши ўйнаяпман, машғулотларда ва ҳар бир ўйин олдидан Тите мендан талаб қиладиган нарсаларни бажаряпман. Миллий жамоага мунтазам чақирилиш учун узлуксиз ишлашим муҳим», – дея Родригонинг сўзларини келтиради Goal.\nМаълумот учун, Родриго 2019 йил ёзида «Сантос»дан 45 млн евро эвазига «Реал»га ўтган. У ҳозиргача «қироллик клуби» сафида 28та баҳсда майдонга тушиб, 7та гол ва 4та ассистни ўз ҳисобига ёздириб қўйди.


26.05.2021 14:14 0 1357\nШу маънода «Агробанк» тизимига иқтидорли ёшларни жалб қилишни энг устувор вазифалардан бири сифатида билади. Банк ходимлари томонидан номзодларни танлашда олий ўқув юртларини битираётган талабалар билан якка тартибда суҳбатлар ўтказилиб, уларнинг соҳага оид билими ўрганилмоқда.\nАна шу ўрганишлар натижасига кўра, танлаб олинган ёш номзодлар учун тасдиқланган режага асосан «Welcome training» дастури бўйича ўқув-тренинглари ўтказилмоқда.\nМазкур дастурга асосан 400 нафардан кўпроқ ёшлар учун тренинглар ўтказилиши режалаштирилган.\nБунда асосий эътибор ёшларда банкда ишлаш кўникмасини ҳосил қилиб, соҳага оид қонунчиликдан хабардор қилиш, мижозларга хизмат кўрсатиш малакасини шакллантиришга қаратилмоқда.\n«Агробанк» ёш кадрларни танлаб ва саралаб олишда бош мезон сифатида уларнинг касбий билими, иқтидори ва замонавий фикрлаши, уни амалиётга тадбиқ этишга бўлган интилишига асосий эътибор қаратяпти.\nЎқув дастурлари ҳам шунга мос тарзда тузилган бўлиб, банкнинг бизнес-тренерлар гуруҳи томонидан ўқув-тренинг машғулотлари олиб борилмоқда.\nИшга таклиф этилаётган номзодларга банк тўғрисида умумий маълумот берилиб, банк қонунчилиги, банк корпоратив маданияти, кредит сиёсати, хизмат кўрсатиш стандартлари, банк маҳсулотлари ва бошқа мавзулар бўйича тегишли кўникма ҳосил қилишга катта эътибор берилмоқда.\nТанлов натижаларига кўра, муносиб номзодлар ишга қабул қилинмоқда ҳамда кадрлар захираси шакллантирилмоқда.\nҲар қандай тизим ёки соҳанинг қандай ривожланиши ва тараққий этиши билимли ва салоҳиятли кадрларга боғлиқ. «Агробанк» ана шу йўлдан собит бориб, ёшларга таянади.


Ҳижобга кирмоқчи бўлган қизга ота-онаси қаршилик қилса, уларга итоат қиладими? - Ўзбек тили - Камолиддин Иноятуллоҳ\nҲижобга кирмоқчи бўлган қизга ота-онаси қаршилик қилса, уларга итоат қиладими?\nФатво берувчи : Камолиддин Иноятуллоҳ\nУшбу фатвода Шайх "мен ҳижобга кирмоқчиман, лекин қайнонам билан онам қаршилик кўрсатяптилар. Нима қилишни билмай қолдим. Илтимос ёрдам беринг", деб мурожаат қилинган саволга жавоб беради.\nالاوزبكية > - ўзбекча - uzbek<\nكمال الدين عناية الله\nМен ҳижобга кирмоқчиман, лекин қайнонам билан онам қаршилик кўрсатяптилар. Нима қилишни билмай қолдим. Илтимос ёрдам беринг.\n“Биз инсонга ота-онасига яхшилик қилишни амр этдик. Онаси унга ожизлик устига ожизлик билан ҳомиладор бўлди (яъни қорнидаги ҳомила каттарган сари онанинг ҳоли қуриб, заифлаша борур) уни (кўкракдан) ажратиш (муддати) икки йилда (келур). (Биз инсонга буюрдикки), “Сен Менга ва ота-онангга шукр қилгин! Ёлғиз Ўзимга қайтажаксан!” (Луқмон: 14).\nАли ибн Абу Толиб розияллоҳу анҳудан ривоят қилинади. Расулуллоҳ соллаллоҳу алайҳи ва саллам дедилар: “Аллоҳга осийлик бўлган ишда (буюрувчига) итоат қилинмайди. Балки итоат фақат маъруф — яхши ишлардадир” (Бухорий ва Муслим).\nУшбу оят ва ҳадисларга биноан, сизга фарз бўлган ҳижоб кийишингизга қайнонангиз ва онангиз қаршилик қилаётган бўлсалар, сиз уларга чиройли сўз ва ҳикмат билан тушунтиришга ҳаракат қилинг. Кечалари туриб таҳажжуд намозларида дуолар қилинг. Қайнонангиз ҳам, онангиз ҳам Ислом ҳақиқатини тушуниб, ҳижобга қаршилик қиладиган эмас, балки ўзлари ҳам ҳижобга кириб, ор-номус, иффат ва шарафни сақлашда ёшларга ибрат бўладиган оналардан бўлишларини Аллоҳдан сўранг, илтижо қилинг. Зинҳор ва зинҳор бу қаршиликлар сабаб ҳижобсиз қолманг. Сизни инсон қилиб яратган, иймон берган ва чексиз неъматлар ато этган Раббингиз Аллоҳ сизни ҳижобга буюрган. Аллоҳнинг буйруғидан қайнонангиз ва онангизнинг қаршилигини устун қўйманг. Қайнонангиз ва онангиз буюраётган ишни бажаришда Аллоҳдан қўрқинг, Аллоҳ буюрган амрни бажаришда улардан қўрқманг. Шуни билингки, Аллоҳ таоло сизни қайнонангиз ва онангиздан ҳимоя қила олади, аммо улар сизни Аллоҳдан ҳимоя қила олмайдилар. Агар сиз Аллоҳ таоло билан бирга ва Унинг итоатида бўлсангиз, Парвардигори олам сизни қайнонангиз ва онангизнинг қаршилик ва озорларидан, бу дунёда ҳам, охиратда ҳам сақлайди. Агар сиз Аллоҳга осийлик қилишда қайнонангиз ва онангиз билан бирга бўлсангиз, унда Аллоҳ сизни уларга ташлаб қўяди. Шуни билингки, Холиқ таолога гуноҳ бўлган ишларда – ким бўлишидан қатъий назар – махлуққа итоат қилинмайди. Аллоҳ таоло сизга буюрган ибодатлар, фарз амаллар ва хусусан ҳижобда маҳкам ва собит туришда, сизга етаётган қаршилик ва озорларга сабр қилишингиз лозим. Зеро, Аллоҳ таоло бандаларини буюрган энг афзал амал сабр бўлади. Пайғамбарлар ҳам ўз қавмларидан етган озорларга сабр қилиб: “(Ахир) бизни (тўғри) йўлимизга ҳидоят қилган Аллоҳга нечун таваккул қилмаймиз. Албатта, биз сизлар етказган озорларга сабр қилурмиз. Таваккул қилгувчилар ёлғиз Аллоҳга таваккул қилсинлар”, дедилар (Иброҳим: 12).


09:44 / 28.09.2015\nДушанба куни Россия ва АҚШ президентларининг икки йилдан буён биринчи тўла форматдаги учрашуви Нью-Йоркда бўлиб ўтади. Владимир Путин ва Барак Обама БМТ Бош Ассамблеясидаги чиқишларидан сўнг бир соат давомида ўзаро суҳбат ўтказишади.\nУларнинг охирги учрашуви 2013 йил сентябрда Санкт-Петербургда “Йигирмалик” саммити доирасида ўтказилган эди. Ўшанда асосий мавзуга Сурия айланган эди. Аммо 2014 йилдан бошлаб Украина инқирози туфайли икки мамлакат муносабати ёмонлашиб борди. Шундан буён 2014 йилда Путин ва Обама икки марта учрашишди – июнь ойида Нормандиядаги байрамона тадбирда ва ноябрь ойида Хитойдаги АТЭС саммитида. Аммо ҳар иккала тадбирда ҳам улар суҳбат ўтказиш учун махсус вақт ажратмаган эдилар.\nУшбу учрашувга келиш олдидан томонлар узоқ муддат музокаралар олиб бордилар. Учрашув масаласи ҳал бўлгач, АҚШ биринчи бўлиб бундай таклифни Кремль берганини таъкидлашга шошилди. Путиннинг ёрдамчиси Юрий Ушаков, ўз навбатида, учрашув санасини Оқ Уй таклиф қилганини ошкор қилди.


Уйингиздаги газ жиҳозлари ва мўриконлар созми? Таъмирлатиш учун ёнғинга қарши курашиш жамиятининг туман ҳудудий бўлинмасига қўнғироқ қилинг! - AmuNews.uz - энг сўнгги янгиликлар\nКуз-қиш мавсумида истеъмолчиларнинг табиий газ жиҳозларидан тўғри фойдаланишлари меҳим масала саналади. Носоз ва қўлбола ускуналарни ишлатиш инсон соғлиги ва ҳаёти учун катта хавф туғдиради. Навбатдаги лавҳамиз шу мақсадда ўтказилаётган профилактик ишлар хусусида.\nҚишда ёғингарчилик кунлари бошланиб, ҳаво ҳарорати пасайиб боради. Биз хонадонларимизни иситиш чораларини кўра бошлаймиз. Электр иситиш асбоблари, табиий газ тармоқлари ёки ёқилғининг бошқа турларидан фойдаланамиз. Лекин, иситиш тизимлари мавсумга шай ҳолатдами? Иситиш асбоблари, печлар, табиий газ тармоқлари ишлатиш учун хавфсизми? Мўриконлар тозами? Мана шу каби саволларга жавоб излашни эса кўпчилик ҳолларда унутиб қўямиз.\nТабиий газнинг тўлиқ ёнмаслиги, бехосдан узилиб қолиши, хона ичида тўпланиши, ёқиб қаровсиз қолдириш, улашда хавфсизлик қоидаларига риоя қилмаслик оқибатида портлаш, ёнғин, ҳамда табиий ва ис газидан заҳарланиш ҳолатлари билан боғлиқ фавқулодда вазиятлар содир бўлиши мумкин. Афсуски, бу ҳол инсонларнинг турли хил тан жароҳати олиши ёки ўлими билан якунланади.\nЎзбекистон Ёнғинга қарши курашиш жамиятининг туман ҳудудий бўлинмаси ходимлари томонидан ушбу ҳолатларнинг келиб чиқиш сабаблари ва манбалари ўрганилиб, таҳлил қилинганида фуқароларнинг табиий газдан нотўғри фойдаланиши, назоратсиз қолдириши, иситиш қурилмалари, газ горелкаларининг бузилиши, трубалар уланган жойнинг тешилиши натижасида газ чикиб кетганида захарланиш ҳамда сўриб олиш мосламаларининг ишлатиши сабабли рўй бераётгани аниқланмоқда. Бундан ташқари, печка билан иситиладиган хоналарда мўри тўлиб қолганида ва ёнғин вақтида ёпиқ, тутунли хоналарда қолган шахсларда ҳам заҳарланиш ҳолатлари кузатилади. Мўриконларни ёзда тўла беркитиб қўйиб, иситиш вақтида очмаслик хонага ис газининг тўлишига олиб келади.\nИс гази хонадонларимизда фойдаланиладиган табиий газнинг тўлиқ ёнмаслиги, кўмир ва органик моддаларнинг чала ёнишидан ҳосил бўладиган газдир. У инсон организмининг нафас йўллари ва аъзоларига кучли таъсир қилади. Организмни, хусусан, марказий асаб тизимини зарарлайди.\nЗаҳарланиш унинг ҳаводаги миқдори ва таъсир муддатига қараб енгил, ўрта ва оғир даражада бўлади. Бундай ҳолларда бош қаттиқ оғрийди, айланади. Қайт қилиш, ҳушдан кетиш кузатилади ҳамда нафас олиш секинлашади. Баъзан ўлимга олиб келади.\nБиринчи ёрдам кўрсатиш учун, аввало, заҳарланган кишини зудлик билан тоза ҳавога олиб чиқиш зарур. Юзаки нафас олишда ёки нафас олиш тўхтаб қолганида сунъий нафас олдириш лозим. Бемор ҳушида бўлса, тананинг юқориси қисиб турувчи кийимлардан бўшатилади, иссиқ чой ва қаҳва ичирилади.\nШуни эслатиб ўтмоқчимизки, хонада табиий газ йиғилиб қолганида зудлик ойна ва деразаларини очиб, шамоллатиш, электр жиҳозларини ёқмаслик, ёқиқ бўлса ўчирмаслик, газ жўмракларини беркитиш, беркитишнинг иложи бўлмаса ёки ёрилган, синган ва тешилган жойлар аниқланса, газ таъминоти авария хизматига хабар бериш лозим. Табиий ва ис газидан заҳарланиш юз берса заҳарланган кишига биринчи тиббий ёрдам кўрсатиш, 103 телефон рақами орқали “Тез тиббий ёрдам”га, 104 телефон рақами орқали газ таъминоти хизматига, 1050 телефон рақами орқали Фавқулодда вазиятлар бошқармасининг Қутқарув хизматига мурожаат қилишни ёдда тутиш зарур.\nАҳолини табиий ва ис газидан заҳарланишининг олдини олиш тадбирлари нафақат мутассади ташкилот, идоралар ҳамда хизматлар тамонидан балки, ҳар бир хонадон эгалари ва барча фуқаролар тамонидан амалга оширилиши лозим.\nАйни кунларда Ўзбекистон Ёнғинга қарши курашиш жамиятининг туман ҳудудий бўлинмаси ходимлари томонидан хонадонларда пуллик асосда газ жиҳозларини кўрикдан ўтказиш, созлаш, мўриконларни ва дудбўронларни тозалаш ишлари амалга оширилмоқда. Агар Сиз ҳам бу хизматда эҳтиёж сезсангиз, жамиятнинг 93 619 97 79 рақамли телефонига қўнғироқ қилиб, буюртма беришингиз мумкин. Шу ўринда барча юртдошларимизни газдан заҳарланиш ва чақнаш билан боғлиқ фавқулодда вазиятларнинг олдини олишда огоҳлик ва фаолликка чақирамиз.\nЁнғинга қарши курашиш жамияти томонидан аҳоли ва ижтимоий объектларга 62 млн. сўмлик хизмат кўрсатилди\nЯнгиланди: 26 дақиқа олдин


Бурҳониддин ал-Марғиноний — Исломобод\nСиз шуердасиз Бош саҳифа → Бурҳониддин ал-Марғиноний\nЮртимиз алломаларининг асарларидаги ғоялар инсонларни комилликка, ўзаро мехр оқибатга, инсонпарварлик, юртпарварликка етаклайди. Ана шундай алломалардан бири “Ҳидоя” асариниг муаллифи Бурҳониддин Марғинонийдир. Бурҳониддин Марғиноний нафақат ўзбек халқи, балки бутун мусулмон оламининг фахр- ифтихоридир. У табаррук зотнинг ҳаёти том маънодаги илмий ва инсоний жасорат, букилмас ирода, сўнмас эътиқод тимсолидир. Буюк ватандошимиз башариятга тенгсиз маънавий мерос қолдириб кетди. Бу “Ҳидоя” асари бўлиб, бутун мусулмон оламида ислом ҳуқуқшунослиги борасида фойдаланиб келинади. Миллионлаб инсонларнинг ибодат ва ўзаро муносабатларидаги муаммоларини ечимини кўрсатиб, ҳақ ва эзгулик йўлига чорлаб келмоқда.\nБурҳониддин Марғинонийни ўрганишда иккита жиҳатга эътибор бериш мумкин:\nБиринчи, Фақиҳ Бурҳониддин Марғинонийнинг асарларида, хусусан, “Ҳидоя”да битилган шариат аҳкомлари аввалги буюк фақиҳларнинг фикрлари ва бошқаларнинг эътироз ва қўшилишлари билан адолат мезони устида ёритилган. Унда кишининг дунёқарашини, фикр мулоҳазасини ўткирлайдиган, масалага адолат кўзи билан қарашга ундайдиган ёрқин далил ва ҳужжатлар оят ва ҳадислар мисолида келтирилган.\nИккинчи, , Марғиноний бобомизнинг фиқҳий қараши мусаффо ислом таълимотининг суннийлик ақидаси билан боғлиқ бўлиб, бугунги кунда турли хил ихтилофларнинг олдини олишда муҳим аҳамиятга эгадир. Марғиноний фиқҳий қарашларидан ўрин олган “Аҳли илмлар ўртасидаги ўзаро ҳурмат” (уларга итоат қилиш)”, “Мусулмонлар жамоаси билан бирга бўлиш”, “Муҳаммад соллаллоҳу алайҳи ва салламнинг умматига зид иш қилмаслик” каби тамойилларнинг аҳамиятини тасаввур қилиш қийин эмас. Имом Марғиноний бобомизнинг фиқҳий асарини ўқиган ҳар-бир кишининг ҳаёт йўли ҳидоят зиёси ила мунаввар бўлади.\nБуюк фақиҳ Али ибн Абу Бакр ибн Абд ул-Жалил ал-Фарғоний ар-Риштоний ал-Марғиноний 1123 йил 23 сентябрда тугилган. У Қуръонни, ҳадис илмларини мукаммал эгаллаб, фиқҳ — ислом ҳуқуқшунослиги борасида бениҳоя чуқур илмга эга бўлганлиги ва бу соҳада беқиёс дурдоналар яратганлиги туфайли Бурҳон уд-дин вал-л-милла ва Бурҳонуддин ал-Марғиноний номлари билан машҳурдир.\nБурҳонуддин ал-Марғиноний ислом динидаги суннийларнинг тўртта асосий мазҳаби асосчиларининг асарларини ўрганиш билан бирга ўзи ҳам фиқҳга оид бир қатор асарлар яратган. Бизгача етиб келган асарларидан “Бидоят ал-мунтаҳий” (“Бошловчилар учун дастлабки таълим”), “Кифоят ал-мунтаҳий” (“Якунловчилар учун тугал таълим”), “Нашр ул-мазҳаб” (“Мазҳабнинг ёйилиши”), “Китоб ул-мазид” (“Илмни зиёда қилувчи китоб”), “Маносик ул-ҳаж” (“Ҳаж маросимлари”), “Мажма ул-навозил” (“Нозил бўлган нарсалар тўпла-ми”), “Китоб ул-фароиз” (“Фарзлар китоби”) ва бошқалар маълум.\n“Ҳидоя”да ҳуқуқий масалаларнинг ечими дастлаб йирик фиқҳ олимлари фикрларининг баёни ва унга бошқа муаллифлар эътирозлари ёки қўшилишларини изҳор этиш йўли билан берилган. Ана шу обрўли муаллифлар фикрларидан келиб чиқиб, муайян масалада энг маъқул ечимни танлаб олиш йўлига амал қилинган. Шу тариқа унда қонуннинг айнан ифодасигина эмас, балки унинг мукаммал шарҳи ҳам асослаб келтирилади.\n“Ҳидоя” тўрт жуздан иборат бўлиб, биринчи жузга ибодат масалалари киритилган, булар: таҳорат, намоз, рўза, закот ва ҳаж китобларидир. Иккинчи жузга никоҳ, эмизиш, талоқ, қулларни озод қилиш, топиб олинган боланинг насабини аниклаш, топиб олинган нарса, қочиб кетган қуллар, бедарак йўқолганлар, шерикчилик ва вақф мулки каби масалалар киритилган.\nУчинчи жузда эса олди-сотди, пул муаммолари, кафолат, пулни бировга ўтказиш, қозиларнинг вазифалари, гувохлик, берилган гувоҳликдан қайтиш, ваколат, даъво, иқрор бўлиш, сулҳ, бир ишда пул билан шерик бўлиш, пулни саклашга бериш, қарз бериш, совға, ижара, муайян шарт асосида чекланган озодлик берилган қуллар, волийлик, мажбур қилиш, ҳомийлик, қисман озод бўлган қуллар ва босқинчилик хусусидаги масалалар ўрин олган.\nТўртинчи жузда эса шафоат, мерос тақсимлаш, деҳқончилик ҳамда боғдорчилик хусусида шартнома, қурбонликка сўйиладиган жонзод ҳақида, умуман қурбонлик қилиш ҳақида, шариатга зид ёмон нарсалар ҳақида, ташландиқ ерларни ўзлаштириш хусусида, тақиқланган ичимликлар ҳақида, овчилик, гаровга бериш, жиноятлар хусусида, хун ҳақи тўлаш, васият каби масалалар ёритилган.\nБурҳониддин Марғиноний 1197 йил Самарқандда вафот этади. Кўплаб далил ва асосларга суяниб шуни айта оламизки, Марғинонийнинг дафн этилган жойи машҳур “Чокардиза” қабристонида.\nХайруллоҳ Саттаров, ЎМИ Самарқанд вилояти вакил ўринбосари


Ёшлар ва китобхонлик маданияти — Ishonch Gazetasi\n«Биз Ватанга таянчмиз!» шиори остидаги талаба-ёшлар ҳафталиги доирасида «Ёш китобхонлар» кўрик-танловининг мамлакат босқичи бўлиб ўтди.\nЎзбекистон Республикаси Олий ва ўрта махсус таълим вазирлиги томонидан Ўзбекистон ёшлари итифоқи, Mатбуот ва ахборот агентлиги, Ёзувчилар уюшмаси, Алишер Навоий номидаги Ўзбекистон Миллий кутубхонаси, Республика Маънавият ва маърифат маркази ҳамкорлигида ташкил этилган тадбирда мамлакатимиз олий ўқув юртларининг етмишдан зиёд талабаси қатнашди.\nМамлакатимизда китобнинг ҳаётимиздаги ўрни ва аҳамиятини тарғиб қилиш орқали ёшларни ҳар томонлама баркамол этиб тарбиялаш, мустақил ва эркин фикрга эга истеъдод соҳибларини қўллаб-қувватлашга алоҳида эътибор қаратилаётгани таъкидланди.\nПрезидентимизнинг 2017 йил 12 январдаги «Китоб маҳсулотларини чоп этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғибот қилиш бўйича комиссия тузиш тўғрисида»ги фармойиши бу борадаги ишларни сифат жиҳатидан янги босқичга олиб чиқди.\nКитоб инсонга маънавий озуқа бериш билан бирга, унинг онги, идроки, тафаккурини ривожлантиради. Шу боис ёшлар фаоллигини ошириш мақсадида мамлакатимизда китобхонликни қўллаб-қувватлашга йўналтирилган қатор тадбирлар, анжуманлар, кўрик-танловлар ташкил қилинаётир. Натижада, ёшлар ўртасида китоб мутолаасига қизиқиш тобора ортмоқда. Буни «Ёш китобхонлар» танловининг қуйи босқичларида ўн мингдан ортиқ талаба иштирок этганидан ҳам билса бўлади.\nТанлов ғолиблари Олий ва ўрта махсус таълим вазирлиги томонидан диплом, фахрий ёрлиқ ва эсдалик совғалари билан тақдирланди.\nМАҚОМЛАРДА СЕҲР БОР


Саида Раметова, Ўзбекистонда хизмат кўрсатган артист - Ўзбекистон Янгиликлари\nДомой Маданият ва санъат Саида Раметова, Ўзбекистонда хизмат кўрсатган артист\n— Аввалги кинофестивалларда жудаям ёш эдик. У пайтларда ҳозиргидек катта санъаткорлар билан яқиндан мулоқот қила оладиган даражада эмасдик, уларга ҳавас билан боқардик, холос. Шундай бўлсада, жуда қувонардик. Тўғри, охирги йилларда ўзбек киноижодкорлари ҳамда хорижлик ҳамкасбларимиз билан ҳамкорликда кўплаб янги лойиҳалар, салмоқли фильмлар суратга олинди. Лекин киноижодкорлар учун айнан бу кинофестивалнинг аҳамияти бутунлай бўлакча. Буни қаранг, орадан шунча йил ўтиб, яна Тошкент халқаро кинофестивали тикланди.\nНасиб этса, Ҳиндистон делегацияси вакилларига ҳамроҳлик қилиш менга ва яна бир нечта ҳамкасбимга топширилди. Ўзим бу давлат санъатини жудаям яхши кўраман ва уларнинг ижодига ишқибозман. Бугундан ҳинд санъати, келаётган актёрлар, ижодкорлари ҳақида янаям кўпроқ маълумотга эга бўлиш учун ҳам изланаман. Худо хоҳласа, кинофестивални кўтаринки кайфиятда ўтказамиз!\nЭслатиб ўтамиз, кеча Тошкент халқаро кинофестивалининг очилиш маросими бўлиб ўтди. Кинофестивалнинг бош ҳомийлари “Bosch” TM ҳамда “Easy Booking”.


Ўзбекистон ва Люксембург авиация соҳасида ҳамкорлик қилади » Muzlik.uz - O‘zbekiston yangiliklari\nЎзбекистон ва Люксембург авиация соҳасида ҳамкорлик қилади\n16:33, 05 апрель 2020\nЛюксембург Буюк Герцоглиги ташқи ва Европа ишлари вазири Ж.Ассельборн бошчилигидаги делегация Ўзбекистонда бўлди. Бу ҳақду ЎзА хабар бермоқда. Ўзбекистон Республикаси Транспорт вазирлигида делегация аъзолари билан учрашув бўлиб ўтди. Транспорт вазирининг биринчи ўринбосари Илҳом Маҳкамов меҳмонларни вазирлик фаолияти, таркибий тузилмаси, мақсад ва вазифалари билан таништирди. "Газета.uz"да реклама Мулоқот чоғида транспорт-логистика, транзит соҳасидаги ҳамкорлик Ўзбекистон ва Люксембург манфаатларига бирдек хизмат қилиши таъкидланди. Қайд этиш жоиз, бугунги кунга қадар Ўзбекистон билан Люксембург ўртасида тўғридан-тўғри авиақатновлар амалга оширилмаган. 2018 йилнинг сентябрь ойида Тошкентда бўлиб ўтган «Марказий Осиё халқаро транспорт йўлаклари тизимида: стратегик истиқболлар ва фойдаланилмаган имкониятлар» мавзусидаги халқаро конференция доирасида икки мамлакат авиация маъмуриятлари «Навоий» халқаро интермодал логистика маркази орқали тижорий қатновларни амалга ошириш имкониятларини муҳокама қилди. Музокаралар якуни бўйича ушбу соҳадаги ҳамкорлик лойиҳаларини ишлаб чиқишга келишилди. Транспорт вазирлигида Люксембург делегацияси билан ташкил этилган учрашув чоғида икки давлат авиация маъмуриятлари ўртасида ҳаво қатнови тўғрисида протокол имзолаш маросими бўлиб ўтди. Ҳужжат мамлакатлар ўртасида юк, йўловчи ташиш ва чартер рейсларини амалга оширишни ҳуқуқий тартибга солишга хизмат қилади. Люксембургнинг «Cargolux» авиакомпанияси учун 2020 йилдан Осиё мамлакатларига юк ташишдаги транзитларни «Навоий» халқаро интермодал логистика маркази орқали амалга ошириш имкониятларини яратади.\nАвиачипталар нархи қандай қилиб арзонлаштирилади?\nЎзбекистон «Шимол-Жануб» транспорт лойиҳасида қатнашмоқчи


✨Оталари: Абдуллоҳ ибн Абдулмуттолиб пайғамбаримиз алайҳиссалом туғилмасларидан олдин оламдан ўтганлар.\n✨Оналари: Омина бинти Ваҳб пайғамбаримиз алайҳиссаломнинг 6 ёшликларида вафот қилганлар.\n✨Боболари: Абдулмуттолиб ибн Ҳошим пайғамбаримиз алайҳиссалом 8 ёшликларида дунёдан ўтган.\n✨Амакилари: Расулуллоҳ соллаллоҳу алайҳи ва салламнинг 9 та амакилари бўлган. Уларининг исмлари: Ҳорис, Зубайр, Ҳамза, Зирор, Абу Толиб (Абду¬маноф), Абу Лаҳаб (Абдулуззо), Абдулкаъба, Муғийра ва Навфал.\n✨Аммалари: Умайма, Баро, Умму Ҳакийм, Сафия, Арво, Отика.\n✨Аёллари: Хадийжа бинту Ҳавайлид, Савда бинту Замъа, Оиша бинту Абу Бакр, Ҳафса бинту Умар, Зайнаб бинту Ҳузайма, Умму Салама (Ҳинд бинту Абу Умайя), Зайнаб бинту Жаҳш, Маймуна бинту Ҳорис, Жувайрия бинту Ҳорис, Умму Ҳабиба (Рамла бинту Абу Суфён), Мория бинту Шамъун, София бинту Ҳуяй.\n✨Ўғиллари: Расулуллоҳ соллаллоҳу алайҳи ва салламнинг учта ўғиллари бўлган аммо улар ёшликларида вафот қилганлар. Улар: Қосим, Абдуллоҳ, Иброҳим.\n✨Қизлари: Зайнаб, Фотима, Руқайя, Умму Кулсум розияллоҳ анҳунна.\n✨Куёвлари: Абул Осс ибн Робиъ розияллоҳу анҳу – Зайнаб бинту Муҳаммад алайҳиссаломнинг турмуш ўртоқлари.\n✨ Набиралари: Абул Осс ибн Робиъ ва Зайнаб бинту Муҳаммад алайҳиссаломнинг фарзандлари: Али, Умома.\nИмом Термизийнинг«Шамоили Муҳаммадия» асари асосида тайёрланди.\nДругие материалы в этой категории: « Расулуллоҳ соллаллоҳу алайҳи васаллам ҳақларида сўзлаб беринг\tУнутилаётган суннатлар (6-суннат) Чироқларни ўчириб ётиш »


Халқимизнинг матонати ва бирдамлиги рамзи - IARC UZ\nХалқимизнинг матонати ва бирдамлиги рамзи\n08 авг 2019 16:22 76\nКатта Фарғона канали водий вилоятларини сув билан таъминловчи асосий манбалардан бири ҳисобланади.\n– Катта Фарғона канали ўз тарихига эга. 1939 йили 270 километрлик масофани 163 минг нафар халқимиз фарзандлари рекорд натижада, яъни 45 кунда қазиб фойдаланишга топширган. Бу 17,8 миллион куб метр тупроқ ишлари демакдир.\nМазкур канал халқимиз меҳнати, шижоатининг рамзи сифатида ҳам қадрли, – дейди Катта Фарғона магистрал канали бошқармаси бошлиғи Алишер Таджиалиев. – Иншоот асосан қўл кучи ёрдамида қазилган. Каналнинг лойиҳасини “САЗГИПРОВОД” лойиҳа тадқиқот трести муҳандислари А.Н Аскоченский, И.Д Лебедов, В.В Пославский ва И.Ф Федодеевлар чизишган. Асосий буюртмачи бўлмиш Давлат комиссияси озиқ-овқат ва зарурий ашёлар учун 20 млн рубл (1939 йил нархида) ажратган. Канал трансчегаравий хусусиятга эга. Чунки каналдан Қирғизистон Республикасининг 757 гектар ва Тожикистон Республикасининг 18497 гектар экин майдонлари сув билан таъминланади.\n– Канални қазиш ишлари ўта пухта режа асосида амалга оширилганлиги сабабли оқаётган сув ўзини-ўзи тозалаш хусусиятига эга. Шу боисдан канални таъмирлаш ва тозалаш ишлари қисқа вақт оралиғида амалга оширилади, – дейди канал бошқарма бошлиғи ўринбосари Рустамжон Рустамов. – Бу канал Фарғона водийси каналларининг дебочаси саналади.Чунки канал қурилиши йиллар давомида мукаммаллаштирилиб, мустаҳкамланиб борди. Ҳозирги кунда ушбу сув иншоотининг 215,8 километри бошқармамиз балансида. Жами 738 та гидротехник, 8 та сув тўсувчи иншоот, 490 та сув олувчи даҳана, 19 та акведук, 141 та дюкер, 62 та кўприк, 2 та шаршара, 581 та гидропост, 2 та йирик гидроузелни ташкил қилади. Каналнинг умумий ер майдони 1609,73 гектардан иборат.\nБошқарманинг 371 нафар ишчи-ходими 147,0 м3/с тезликда ўтаётган сувни назорат қилиб боришади. Натижада Наманган вилоятининг 34037 гектар, Андижон вилоятининг 77395 гектар ва Фарғона вилоятининг 119869 гектар экин майдонлари кафолатли сув билан таъминланади.\nКаналга асосий сув захираси Нориндарё ва Қорадарё орқали келади. Сувни экин майдонларига бир текис таъминланишини назорат қилиш мақсадида Шаҳрихон, Марғилон ва Қўқон бўлимларини ташкил қилганмиз. Ёзнинг июль, август ойлари сув танқислиги юзага келади. Ҳавонинг ҳаддан зиёд исиши натижасида экин майдонларининг сувга бўлган эҳтиёжи ортади. Бундай пайтларда қўшимча манбалардан – «Мустақилликнинг 10 йиллиги» ва «Сўх» тўйинтирувчи каналларидан фойдаланамиз.\nКанал атрофини ободонлаштириш ва назорат қилиш мақсадида қўшимча хўжаликлар ташкил қилинган бўлиб, улар асосан қирғоқларга дарахт кўчатлари экиш ва сувнинг йўқотишларсиз ўз манзилига етиб боришини таъминлаш билан шуғулланади. Хўжаликлар қошида паррандачилик, чорвачилик каби тармоқларнинг ташкил қилингани эса соҳа вакилларини озиқ-овқат билан таъминлашда қўл келмоқда. Жамоа ишчи ва ходимлари жорий йилда янада улкан мувофақиятларни қўлга киритиб, бободеҳқонлар меҳнатини юзага чиқаришга астойдил бел боғлашган.\n“Ўзбекистон қишлоқ ва сув хўжалиги” журналининг\n2019 йил 8-сонидан қисқартириб олинди


ЮНЕСКО қароргоҳида илк бор Фаластин байроғи тикилди\n19 январ 2021, Тошкент вақти: 10:51\nПариждаги тантанали маросимида Фаластин Президенти Маҳмуд Аббос иштирок этди.\n31 октябр куни ЮНЕСКО БМТ қошидаги ташкилотлар ичида биринчи бўлиб Фаластинни мустақил давлат сифатида аъзоликка қабул қилди.\nБунга норозилик тариқасида АҚШ БМТнинг илм-фан масалалари бўйича агентлигини молиялаштиришни тўхтатди.\nФаластин БМТга тўлақонли аъзо бўлишга ҳаракат қилиб келмоқда.\nВашингтон бу масала БМТ Хавфсизлик кенгашида овозга қўйилган тақдирда унга вето қўйиш билан тахдид қилган.\nАҚШ расмийлари фикрича, БМТга аъзо бўлишдан олдин Фаластин Исроил билан тинчлик бўйича келишувга эришиши лозим.